text:
अइ कोठीक धान ओइ कोठी:
गद्यकार महाकवि लालदास -
‘महाकवि लाल दास रचनावली’क पहिल खण्ड(गद्य-खण्ड) मैथिली भाषा-साहित्यक प्रेमीक समक्ष प्रस्तुत करैत अपार प्रसन्नता भए रहल अछि। एहि खण्डमे ‘स्त्री-धर्म शिक्षा अर्थात् पतिव्रताचार’ (संस्करण 1924 ई) आ ‘सावित्री सत्यवान नाटक’( मैथिली अकादमी) अछि।
ओना तँ महाकवि लाल दासक समस्त साहित्य शास्त्र-पुराणक अध्ययनसँ अर्जित ज्ञान, कथा, चरित्र आ बिम्बक आधारपर अछि, मुदा हिनक ‘स्त्री-धर्म-शिक्षा अथवा पतिव्रताचार’क प्रत्येक सन्दर्भ आ कथा शास्त्र-पुराणक वचनक उद्धरणसँ पुष्ट अछि। महाकविकेँ शास्त्र-पुराणक कतेक व्यापक आ गम्भीर अध्ययन छलनि, तकर ई द्योतक थिक। एहन गम्भीर अध्ययन निश्चिते निरन्तर परिश्रमसँ अर्जित कएने छल होएताह। दामोदर लाल दास लिखित ‘महाकवि लाल दासक संक्षिप्त जीवनी’ एहिपर पर्याप्त प्रकाश दैत अछि।
‘स्त्री-धर्म शिक्षा अर्थात् पतिव्रताचार’क लेखकीय वक्तव्यसँ स्पष्ट अछि जे 1909 ई. मे एक घटनाक उपरान्त अपन आश्रयदाता महाराज रमेश्वर सिंहक प्रेरणासँ महाकवि लाल दास एकर रचना कएलनि। ओ लिखैत छथि- ‘अनेक पण्डित वर्गसौं आशीर्वाद लय विद्यार्थिनी-बालिकागणक मुख-कमलसौं उत्तम-उत्तम संस्कृत स्तोत्रक अपूर्व गान श्रीमान् कर्णगोचर कय, हमरा आज्ञा दैत भेलाह जे ‘‘स्त्री-धर्म सम्मिलित एक नवीन ग्रन्थ बनाओल जाइक, से ग्रन्थ हिनका सबहिकाँ पढ़ाओल जाइन्ह ओ देशमे प्रचार कैल जाय, जाहिमे स्त्रीवर्गकेँ स्त्री-धर्मक पूर्ण शिक्षा भै जाइन्ह।’’
प्रस्तुत पोथीक लेखनक प्रयोजन स्त्रीवर्गकेँ स्त्री-धर्मक पूर्ण शिक्षा देब थिक। स्त्रीक धर्म की छल? की ओहि समयमे पुरुषक धर्म भिन्न आ स्त्रीक धर्म भिन्न छलैक? से एहि हेतु जे आजुक लोक धर्मक मतलब हिन्दू( सनातन) धर्म, बौद्धधर्म, जैनधर्म, ईसाइ धर्म, इस्लाम धर्म आदि बुझैत अछि। ई धर्म सब तँ लिंगक आधापर विभेद नहि करैत अछि? तखन महाकवि लाल दास जाहि धर्मक पूर्ण शिक्षा स्त्रीलोकनिक लेल आवश्यक मानल अछि, से कोन धर्म थिक?
सब केओ बजैत जाइत छी, ‘माइ-बापक सेवा करब सन्तानक धर्म थिकनि।’ एतए धर्मक की तात्पर्य भेल? वस्तुतः धर्म एतए कर्तव्य थिक। जेना ‘धर्म क्षेत्रे कुरुक्षेत्रे'सँ स्थिति विशेषमे व्यक्तिक अपेक्षित कर्तव्यहिक बोध होइत अछि। ओहिना महाकवि लाल दास स्त्रीलोकनिकेँ जाहि धर्मक पूर्ण शिक्षा प्रदान करबाक हेतु एहि ग्रन्थक सर्जना कएल, से प्रचलित शब्दावलीक धर्म नहि, अपितु दैनिक जीवनक कर्तव्य थिक। जीवनक विभिन्न अवस्था अथवा आयुमे स्त्रीक दैनिक कर्तव्य आ पुरुष वर्गक कर्तव्य एक समान नहि होइत अछि। एकरहि फरिछेबा लेल महाकवि लीखल अछि ‘स्त्री-धर्म शिक्षा’। अर्थात् स्त्री-जीवनक विभिन्न अवस्था वा आयुमे अपेक्षित दैनिक कर्तव्य।
ई एकटा विचारणीय विषय अछि जे मैथिलक सामाजिक जीवनक सुचारु-व्यवस्थापनक हेतु ओहि समयमे कोन प्रकारक स्त्री-शिक्षाक प्रयोजन छलैक? लेखकक वक्तव्यक अनुसार स्त्रीलोकनिकेँ स्त्री-धर्मक शिक्षा तँ छलनि, मुदा ओहिमे पूर्णताक अभाव छल। ओहि अभावक कारण की सब छलैक? की सामाजिक-पारिवारिक जीवनमे ओहि अभावसँ विपथन भए गेल छलैक वा सम्भावित छलैक? एहि हेतु समाजक तात्कालिक स्थिति आ प्रयोजनपर दृष्टिपात आवश्यक प्रतीत होइत अछि।
अपना सभक ओहिठाम कहिओ स्त्री-शिक्षा महत्त्वहीन नहि छल। एकसँ एक विदुषी भेल छथि।(Dr. Jata shankar jha, Education in, 1979) समाजमे स्त्री आ पुरुषकेँ समान अधिकार छलनि। बालविवाह आ पर्दाप्रथा नहि छल। सतीप्रथा नहि छल। समाजमे स्त्रीक महत्त्वपूर्ण स्थान छलनि।( Munna G.Cown, The Education of the Women of India,1912) किन्तु बाह्य आक्रमणसँ सब किछु बदलि गेल।(Her Highness the Maharani of Baroda, The Position of Women in Indian Life,1912) यवन आक्रमण एवं आधिपत्यक बाद पर्दा-प्रथाक प्रचलन भेल, स्त्री चरित्राक प्रति अविश्वास जागल, स्त्रीक क्षमतापर सन्देह होअए लागल, आक्रान्ताक प्रभावमे आबि पर्दा-प्रथाक अनुसरण पैघत्वक निशानी बनल, शिक्षाक क्षेत्रमे मिथिलावासीक दृष्टि आत्मरक्षात्मक भए गेलनि। एकर सबसँ बेसी प्रभाव स्त्री-शिक्षा एवं हुनक सामाजिक सक्रियता पर पड़ल। समष्टि प्रभाव भेल जे स्त्रीक जीवन आर बेसी असुरक्षित भए गेलनि।
(Munna G.Cown, The Education of the Women of India,1912) एहि स्थितिक आकलन करैत अरुन्धतीदेवी लिखने छथि -‘आततायी बलवान् मोगल- पैठान द्वारा हिन्दूक आदर्श-पुस्तक-माला अग्निक प्रबल ज्वालामे स्वाहा होमय लागल, शिक्षाक बदला प्राण-भिक्षा प्रारम्भ भेल, सतीत्व-रक्षाक हेतु ‘‘पर्दा’’ प्रथा आओर प्रबल भय गेल, स्त्रीगणकेँ ककरहुसँ भरिमुह बजबौक सौभाग्य अकस्माते प्राप्त होइत छल। एहन संकटापन्न स्थितिमे उच्चकोटिक शिक्षा-लाभ अति दुर्लभ नहि, तँ सुलभो नहि छल।’( अरुन्धती देवी,मिथिलाक विदुषी महिला,1936) उनैसम शताब्दीक उत्तरार्द्धमे राष्ट्रीय क्षितिजपर अनेक प्रकारक जागरणक बसात बहल छल। ओकर सिहकी मिथिलाधरि आएल। ओहिमे राजनीतिक चेतना आ सामाजिक सुधारवादी चेतना प्रमुख छलैक। राजनीतिक चेतनामे उपनिवेशवादी सरकारक स्थानपर अपन शासन-व्यवस्था स्थापित करबाक चेतना छल। एहि लक्ष्यक प्राप्तिक हेतु राष्ट्रीय स्तरपर संगठन बनल आ आन्दोलन होअए लागल।
राष्ट्रीय चेतनाक संग उपराष्ट्रीय चेतना सेहो विकसित भेल। मिथिलामे विकसित उपराष्ट्रीय चेतनाकेँ 'मैथिल उपराष्ट्रीय चेतना' कहि सकैत छी। एहिसँ अपन संस्कृति, भाषा-साहित्य आ क्षेत्रक विकास, प्रचार-प्रसार आ संरक्षणक प्रति लोकमे जागरण आएल। ई चेतना क्रमशः प्रगाढ़ होइत रहल। राष्ट्रीय क्षितिजपर सामाजिक सुधारक जे बसात उठल छल, तकर सिहकीसँ मैथिल समाजमे अन्तरावलोकनक आवश्यकता भेलैक। एहि क्रममे अनुभव कएल गेल जे मिथिलाक सामाजिक जीवन अनेक प्रकारक दुर्गुण, विकृति, आ अन्धविश्वाससँ ग्रसित अछि। अतएव, ओहिमे विविध स्तरीय सुधारक आवश्यकता छैक। शिक्षा आ शिक्षाक स्तरमे सुधार सबसँ बेसी आवश्यक छल। एकरहि प्रतिफल थिक जे अखिल भारतीय मैथिल महासभाक कार्यसूचीमे पहिल स्थानपर विद्योन्नति राखल गेल। विद्योन्नतिक ई चिन्ता पुरुष वर्गहिटाक लेल नहि, स्त्रीवर्गहुक लेल ओहिना आवश्यक छल। मात्र कार्यक्षेत्रक अनुसार शिक्षाक स्वरूप आ प्रयोजन विचारणीय छलैक। स्पष्टतः पुरुषवर्गक कार्यक्षेत्र व्यापक छलनि मुदा विभिन्न राजनीतिक आ सामाजिक कारणें स्त्री-लोकनिक कार्यक्षेत्र आङन धरि भए गेल।
उपनिवेशवादी शासकक लेल भारतक पारम्परिक शिक्षा-व्यवस्था उपयोगी नहि रहल। ओ Education Charter (1854)क अन्तर्गत अङरेजी माध्यमक स्कूल खोलि पुरुष वर्गहि जकाँ जखन महिला लोकनिकेँ सेहो पाश्चात्य शिक्षा-प्रणालीसँ शिक्षित करबाक प्रयास कएल तँ तत्कालीन प्रबुद्ध मैथिल समाज तकर घोर विरोधी भए गेलाह। एहि प्रकारक सरकारी हस्तक्षेपकेँ अपन सामाजिक- पारिवारिक जीवन एवं संस्कृतिपर आघात मानल।(Dr. Jata shankar jha, Education in Bihar) कारण स्पष्ट छलैक, मिथिलाक छनकल प्रबुद्ध लोक अङरेजक नियति गमि लेने छलाह एवं ओकर प्रत्येक चालिकेँ शंकाक दृष्टिसँ देखैत छलाह।(Minna G. Cown, Education of Women of India) हुनकालोकनिक शंका निराधारो नहि छलनि, से एहि हेतु जे अङरेजक नियति स्त्री-शिक्षाक प्रसारसँ बेसी ओहि बाटे अपन धर्मक प्रचार-प्रसार छलैक Minna G.Cown स्पष्टतः लिखने छथि जे क्रिश्चियन आन्दोलनक सफलताक लेल महिलाक समस्याक समाधान प्राथमिकताक स्तरपर होएबाक चाही। ओ एहू रहस्यक उदघाटन कएल जे भारतीय चर्च प्रबल सामाजिक परिवर्तनक घटक होएत एवं प्रत्यक्ष अथवा अप्रत्यक्ष रूपसँ पाश्चात्य प्रणालीक स्त्री-शिक्षाक माध्यमसँ गैर-इसाइपर इसाइयतक प्रभाव बढ़तैक।
महाराज रमेश्वर सिंह अङरेज सरकार आ ओकर धार्मिक संगठनक पाश्चात्य शिक्षा- प्रणालीक माध्यमसँ गैर-ईसाइपर ईसाइयतक प्रभाव-विस्तारक समन्वित चालिसँ अपरिचित नहि छलाह। ओ देखल जे सामाजिक परिवर्तनक नामपर, ओकर अढ़मे अङरेज सरकार एवं चर्च अपन धर्म-विस्तारक गुप्त योजना चला रहल अछि, जकर सहज-सुलभ आखेट स्त्रीवर्ग भए सकैत छथि। भारतक सांस्कृतिक विशेषताक संरक्षणमे सदा प्रयत्नशील महाराज रमेश्वर सिंह एहन शिक्षा-प्रणालीक पक्षधर छलाह जे व्यक्तिगत विकासपर नहि, अपितु एहन शिक्षा हो जाहिसँ परिवार एवं समाजक विकासक लेल सक्षम व्यक्तित्वक निर्माण हो। ओ नैतिक शिक्षाक पक्षधर सेहो छलाह। एहि हेतु चर्चक ओहि चालिसँ स्त्रीवर्गकेँ सुरक्षित रखबा लेल सनातन धर्मावलम्बित स्त्री-धर्म शिक्षासँ एहि प्रकारें संस्कारित करए चाहैत छलाह जाहिसँ अपन संस्कृति, अपन भाषा, अपन देश, अपन समाज, अपन परिवारक प्रति उपेक्षात्मक मानसिकताक विजारोपण नहि हो, अपितु बाल्यकालहिमे सनातन धर्मावलम्बित जीवन-मूल्यक मूलतत्त्व सब बालिका सबमे खचित भए जाए।
स्त्रीवर्गक शिक्षा कोन प्रकारक हो, सेे विचारक आ विवादक विषय भए गेल छल। अधिकांश पुरुषवर्ग ऐतिहासिक आ सामाजिक कारणसँ स्त्रीलोकनिकेँ स्कूल-पाठशाला पठाए शिक्षित करबाक पक्षमे नहि छलाह। ओसभ एहि पक्षक छलाह जे जखन नोकरी नहि करबाक छनि, तखन स्त्री-शिक्षाक प्रयोजन आ स्वरूप सामाजिक-पारिवारिक प्रयोजनक अनुकूलहि हो, से उचित। ‘स्त्री-शिक्षा’( मिथिला मिहिर, मिथिलांक, 1935) शीर्षक एक लेखमे कहल गेल अछि जे विश्व विद्यालयसँ डिग्री लए एम्हर-ओम्हर घूमब स्त्री-शिक्षाक उद्देश्य नहि थिक। शिक्षाक अर्थ स्वादिष्ट व्यञ्जन बनाएब, बच्चाक लेल वस्त्रा आ’ आङी-टोपी सीअब, नेना-भुटकाक लेल उपयोगी औषधिक जनतब राखब थिक।( मिथिलामोद, उद्गार-37, 1910 ई.)एहि क्रममे सीता द्वारा लव-कुशकेँ देल गेल शिक्षाक चर्चा उदाहरण स्वरूप होइत छल। विलियम क्रूक्स(W.Crooke, The Natives of the British Empire Northern India, 1907) सेहो लिखल अछि जे स्त्रीक लेल शिक्षाक अर्थ छल गृहकार्यमे पटुता अर्जित करब।
मुदा, ओहि समयक समाजक लेल आवश्यक स्त्री-शिक्षा आजुक नारीवादी सभकेँ अर्घैत नहि छनि। एकरा ओसभ गत सए-सवा सए वर्षमे पाश्चात्य शिक्षाक प्रभाव, शहरीकरण, गाम-घर छोड़ि शहर-नगरमे रहबाक वाध्यतासँ लोकक मानसिकता एवं दैनिक आवश्यकतासँ पारिवारिक आ सामाजिक जीवनमे जे तात्त्विक परिवर्तन आबि गेल छैक, ताहि नजरिसँ महाकवि लाल दासक समयक सामाजिक-पारिवारिक जीवनक प्रयोजन केँ देखए आ आंकए चाहैत छथि। एहि सामाजिक अन्तरकेँ फुटकेबामे असमर्थ कतेको गोटे अपन अव्याप्ति दोष महाकविक रचनामे देखय लगैत छथि।
महाकवि लाल दासक ‘स्त्री-धर्म शिक्षा’ चारि खण्डमे अछि। पहिल खण्डमे स्त्रीक साक्षरता आ चित्रकला-निपुणताक चर्चा अछि। पारिवारिक जीवनमे साक्षरता आ शिक्षाक महत्त्व प्रतिपादित अछि। बेटाक कमाइपर माइक सर्वाधिकारसँ उत्पन्न स्थिति, पुतहुक प्रति सासुक सद्व्यवहारक सुपरिणाम आदि पारिवारिक स्थितिक चर्चा अछि। ई चर्चा दू सखी - चन्द्रकला आ चन्द्रप्रभाक वार्तालापक माध्यमसँ अछि। चन्द्रकलाकेँ माय-बाप किछु हिन्दी, तिरहुता, देवाक्षर पढ़ैबाक अभ्यास करौने छथिन। ओ क्रमहि क्रम हिन्दी लिखबा-पढ़बामे निपुणा भए गेल छथि। ओ उत्तम-उत्तम धर्म सम्बन्धी कथा सभ पोथी-पुराणसँ ठेकनाय पढ़ि लेल करैत अछि। हुनका लिखबा-पढ़वामे मन बहुत लगैत छनि। एहि गुणक कारणें समाजमे चन्द्रकलाक प्रतिष्ठा छैक। चन्द्रकलाक गुणपर आकर्षित चन्द्रप्रभा अपन सखीसँ मार्गदर्शन प्राप्त करैत अछि। निरक्षर आ अशिक्षित स्त्रीसँ पारिवारिक कलह आ मनक मलिनता कोना पसरैत छलैक आ शिक्षासँ तकर निराकरण कोना सम्भव अछि, पहिल अध्यायमे अछि।
दोसर भागमे चन्द्रकला अपन सखी चन्द्रप्रभाकेँ कहैत छथि- ‘हे सखी लिखबा- पढ़वाक ओ सत्-संगतिक फल देखह। मूर्खताक आचरणक दुःख तोहरा केहन छलहु, जखन ओहि सभकैं उपदेश भेलैक ताहिसौं नीक आचरण करय लगलीह। तखन आब केहन आनन्द प्राप्त होइछहु? हे सखी! स्त्रीगणमे जौं तीन-चारि वातक बन्धेज हो, तौं घर सम्भरय, नीक आचरण हो ताहि सौं धन, जन, सुख, सम्पत्ति परिवारक वृद्धि हो।’ ओ चन्द्रकलासँ स्त्रीकेँ आवश्यकीय कर्तव्यक अर्थात नित्य-कर्मक जिज्ञासा करैत अछि। ई मानल जाइत छल जे सद् आचरणहिसँ सदव्यवहार सम्भव छैक। सदव्यवहारक हेतु सर्वप्रथम ईश्वरक स्तुति आवश्यक अछि। कोन प्रकारक आ किनकर स्तुति कएल जाए, से मिथिलामे पूर्वहिसँ प्रचलित स्तुतिक आधापर अछि।
महाकवि लाल दासक स्त्री-शिक्षाक महत्त्वक प्रतिपादन शास्त्र-पुराणक आलोकमे निबन्धात्मक शैलीमे अछि, जतए जनार्दन झा ‘जनसीदन’( निर्दयी सासु), रास बिहारी लाल दास(सुमति), आ पुण्यानन्द झा(मिथिला-दर्पण) एहि हेतु उपन्यास विधाक आश्रय लेल। तात्पर्य जे उनैसम शताब्दीक उत्तरार्द्धमे स्त्री-शिक्षाक प्रयोजन एक प्रकारक सामाजिक चिन्ताक विषय छल।
तेसर भागमे तन्त्रशास्त्रक आधारपर सधवा स्त्रीक पूजाविधि वर्णित अछि। पतिक भोजन, सधवाक भोजनक प्रसंग अछि। पातिव्रत धर्मक विस्तारसँ चर्च अछि। ई चर्चा सधवा आ विधवा दूनू प्रसंगमे अनेक शास्त्र-पुराणक वचनसँ पुष्ट अछि। कौशल्या द्वारा सीताकेँ उपदेश, सीताक उत्तर, सीताक प्रति अनसूयाक उक्ति, सीताक उत्तर, रामायणक आधारपर सधवा आ विधवाक कर्तव्य पृथक-पृथक वर्णित अछि। परिवार आ समाजमे नीक आचरण कतेक महत्त्वक अछि, से कथा आ घटनाक संग सोदाहरण वर्णित अछि।
चारिम भागमे किछु पतिव्रता स्त्रीक महिमा वर्णित अछि। चन्द्रकलासँ चन्द्रप्रभा जिज्ञासा करैत अछि- ‘आब हमरा ई बुझबाक प्रयोजन, स्त्रीकैं जे पुरुषक संग विवाहमे तनिका सौं स्वामीक सम्बन्ध पड़ै छैन्ह, ताहिमे शास्त्रक की तात्पर्य छैन्ह, ओ आगू तकर की फल होइ छैन्ह, से हमरा कहि दिय, ओ पातिव्रत धर्मक आचरणें पूर्व ककर- ककर उद्धार भेल छैन्ह, तकर दृष्टान्तक किछु इतिहास कहि बुझाय दीय, जाहि सौं स्त्रीगण मात्रकैं पूर्ण शिक्षा भै जाइन।’
एकर वाद पातिव्रत धर्मक महिमा आ किछु सती स्त्रीक इतिहास अछि। लक्ष्मी, सती, पार्वती, गायत्री, सीता, राधाक उल्लेख अछि। तदुपरान्त, उमाचरण-सुमति, सुकन्या-च्यवन, सावित्री-सत्यवान, शकुन्तलोपाख्यान, वृन्दा-जालन्धर, दयमन्ती-राजा नलक कथा अछि। एहि कथाक माध्यमसँ पतिव्रता स्त्रीमे कतेक शक्ति छैक, से दर्शाओल गेल अछि। स्पष्टतः एहि पौराणिक कथा सबहक प्रस्तुतिक एक मात्र लक्ष्य पति-पत्नीक बीच आजीवन मधुर सम्बन्ध आ सुख-शान्ति स्थापित कोना रहए, से देखाएब अछि।
‘सावित्री-सत्यवान नाटक:
‘सावित्री-सत्यवान’ पौराणिक कथाक आधापर लिखित एक नाटक थिक। ई कथा ‘स्त्री धर्म शिक्षा’मे सेहो संकलित अछि। तथापि, ओहि कथाक नाटकीय प्रस्तुतिक कोन प्रयोजन छलनि? से विचारक विषय अछि।
पाश्चात्य शिक्षाक प्रभावसँ पश्चिमी देशक समाजमे पति-पत्नीक बीच पारस्परिक प्रेम-भाव आ समर्पण घटि रहल छल। दाम्पत्य-जीवन विघटित भए रहल छलैक। तकर दूरगामी प्रभाव सन्तानपर पड़ब स्वाभाविक छल। बढ़ैत सम्पर्कक कारणें पाश्चात्य देशक आचरण, आहार-विहार आ शिक्षण-प्रणालीसँ विकसित मानसिकताक लसरि अपनहु लोकनिक समाजमे सर्वथा सम्भावित छलैक। कहि सकैत छी, सम्प्रति पति-पत्नीक बीच बढ़ि रहल सम्बन्ध- विच्छेदक जड़ि ओतहि अछि। प्रेम-विवाह करैत अछि, मुदा व्यक्तित्वक संघर्षमे किछुए वर्षमे सम्बन्ध-विच्छेद भए जाइत छैक। सावित्रीकेँ पिता कहैत छथिन- ‘पूर्वक प्रथा अनुसार कन्या स्वयंवरा सेहो होइत छथि। ई शास्त्र सम्मत थिक तें हमर तऽ विचार जे अहाँ अपना लेल उपयुक्त वरक स्वयं अन्वेषण कय ली।’ सावित्री पतिक वरणक हेतु स्वतन्त्र अछि। माइ-बापक कोनो प्रतिबन्ध नहि छैक।
पाश्चात्य भौतिकवादीक जीवनक आकर्षणमे आन्हर आइ-काल्हुक माइ-बाप अपन बेटीक विवाह ओहन घरमे करबामे हिचकिचाइत छथि वा नहि करैत छथि, जतए सासु-ससुर बेटी-जमायपर भार होथिन, बेटीक सुख-सुविधा आ स्वतन्त्र जीवन-यापनमे सासु-ससुरक उपस्थिति व्याघातक होइक। किन्तु, सावित्री जनैत अछि जे ओकर सासु-ससुर आँखिक ज्योतिषसँ विहीन छथि, राजपाट चल गेल छनि, प्रासाद छोड़ि जंगलमे कुटी बनाए शेष जीवन व्यतीत कए रहल छथि। सावित्री सब किछु जानि-बूझि सत्यवानक संग विवाह करैत अछि। ओ तकर निर्वाह सेहो करैत अछि। सावित्री अपन बुद्धि आ ज्ञानसँ जमराजकेँ मोहि लैत अछि।
ओ यमराजसँ पहिने सासु-ससुरक आँखिक ज्योति मंगैत अछि, पिताक अपहृत राजपाट, पिताक वंशक रक्षाक लेल भाइ आ अन्तमे अपन कोखिसँ पुत्रक जन्म। मुदा, से कुलमे कलंक लगबाक शर्तपर नहि। अपितु से मृतक पतिक शरीरमे प्राणक संचार भेलहिपर सम्भव छलैक। सावित्री यमराजकेँ कहैत अछि, ‘हम अपना प्राणनाथक व्यतिरेक एहि लौकिक सुख ओ परलोकक आनन्द सभकेँ तृण समान बुझैत छी, हम स्वामी छोड़ि दोसर सुखकेँ सुख नहि मानै छी, हम पति बेतत्रेक स्वर्गहुक सुखक इच्छा नहि रखै छी, पतिसँ पृथक भै धन-सम्पत्तिक सुख सेहो नहि चाहैत छी, और की कहू स्वामी बेत्रेक अपना जीवात्महुकेँ हम एहि शरीरमे रखबाक इच्छा नहि करै छी।’ आ यमराज सावित्रीक बात मानबा लेल विवश भए जाइत छथि। दुहु कुलक अभ्युदयक आकांक्षाक संग प्रेममय दाम्पत्य-जीवनक एहन विलक्षण कथाक प्रस्तुतिक लेल पंचम वेदक आश्रय लेब महाकवि सर्वथा आवश्यक बुझने छल होएताह।
लोकग्राह्यताक दृष्टिसँ ‘सावित्री- सत्यवान’नाटकमे एकटा आर विशेषता अछि, ओ थिक सम्पूर्ण नाटकमे यथावश्यक मैथिली गीतहिक प्रयोग। जीवन झाक ‘सुन्दर-संयोग’ संस्कृतक श्लोक एवं स्तुतिसँ आक्रान्त अछि। महाकवि लाल दासक ‘सावित्री- सत्यवान’ नाटकमे मिथिलाक घर-घरमे प्रचलित जयदेवक गीतगोविन्दक ‘सखि हे केशीमथनमुदारं’क अतिरिक्त प्रयुक्त समस्त गीत मैथिलीमे अछि। स्पष्ट अछि महाकवि लालदासक पाठक, श्रोता आ दर्शक मात्र पण्डित समाज नहि, सामान्य लोक छलनि।
महाकवि लाल दासक एहि कृति सबहक महत्त्व स्त्री-धर्मक दृष्टिसँ, वा शास्त्र-पुराणक गूढ़ रहस्य सभकेँ जनबाक दृष्टिसँ जतेक हो, मुदा मैथिली अनुवाद साहित्य आ मैथिली गद्य साहित्यक विकासक दृष्टिसँ कम महत्त्वक नहि अछि।
पाठक समाजक ज्ञान आ दृष्टि-विस्तारक लेल अनुवाद-साहित्यक महत्त्व सर्वकालिक अछि। एहि क्षेत्रमे कवीश्वर चन्दा झा विद्यापतिक ‘पुरुष-परीक्षा’क मैथिली अनुवाद सम्भवतः पहिल प्रयास छल। तथापि ‘पुरुष-परीक्षा’क मैथिली अनुवादक महत्त्व व्यावहारिक नहि, साहित्य-रसिक समाजक लेल अछि। इतिहासक जिज्ञासुक लेल जतेक उपयोगी हो, सामान्य लोकक दैनिक जीवनमे ओकर उपयोगिता सम्भवतः नहि छैक।
पोथीक दोसर खण्डमे ‘साम्वपुराण’क एक उद्धरण अछि। सन्दर्भ छैक जे कृष्णक गोपिका सब (रुक्मिणी, सत्यभामा, जाम्ववती - तीनि पट्टरानीसँ भिन्न) हुनक पुत्र साम्वक तारुण्य आ सौन्दर्यपर मोहित छथि। मद्यक प्रभावमे ओसब कामातुर भए जाइत छथि। गोपिका लोकनिक एहन आचरण प्रमाणित भए गेलापर कृष्ण कहैत छथिन, ‘हे स्त्रीलोकनि! तोहरा सबहि स्वामी छोड़ि आन पुरुषसौं मन अपन हरण करौलह, तैं हेतु तोहरा सबहिकैं पतिलोक प्राप्त नहि होइतहु। हम जखन स्वर्ग जायब तखन तोहरा सबहि हमरा समीप जाय नहि सकबह। क्लेशहिक स्थानमे कष्ट भोग करैत रहबह। हमरा स्वर्गवास भेला सन्ता तोहरा सबहिकैं चोर-डाकू हरण कै लय जयतहु, क्यो तोहरा सबहक रक्षा नहि कय सकतहु ने क्यो शरणमे राखि सकतहु।’ आजुक शब्दवलीमे ई अन्यपुरुष गमन (Adultery) थिक। प्राचीन समयमे अन्यपुरुष गमनक हेतु स्वर्ग-नरकक परिकल्पनाक आधारपर दण्डक विधान छल। सम्प्रति भारतीय दण्डविधानक अन्तर्गत एहन काज व्याख्यायित होइत अछि। ई भिन्न बात जे नारी-स्वातन्त्र्यक एहि युगमे एहन-एहन विधान सब पुरुषक स्वामित्व वृत्तिक रूपमे देखल जाइछ। मुदा से जे हो, दाम्पत्य-जीवनमे आएल एहन स्थितिक प्रभाव सुखद नहि होइत छैक। ‘साम्वपुराण’क उद्धृत अंशक संकेत ओही दिश अछि।
‘स्त्री-धर्म शिक्षा’मे शास्त्र-पुराणक उद्धृत वचन वा स्तुतिक मैथिलीमे अनुवाद अछि। स्पष्टतः लेखकक लक्ष्य संस्कृत भाषा नहि जननिहार समाज अछि। किन्तु लेखककेँ विश्वास छनि जे मिथिलाक स्त्रीगण सभमे अपन दायित्वक बोध छनि। अतएव, शास्त्रक वचन अपन भाषामे नीक जकाँ बूझि-गमि लेलहि पर ओ अनुसरण करथि, आँखि मूनि नहि। महाकविक एहि प्रयाससँ मैथिलीक गैर साहित्यिक अनुवाद साहित्यक विकास भेल अछि। एहि क्षेत्रमे काज कएनिहार लालदास पहिल व्यक्ति छथि। अपन कवित्व प्रतिभाक लेल ख्यात लाल दासक गद्य साहित्य सेहो कम महत्वक नहि अछि। कवीश्वर चन्दा झाक उपलब्ध गद्य-साहित्य स्वतन्त्र लेखन नहि, ‘पुरुष-परीक्षा’क अनुवाद थिकनि। ‘पुरुष-परीक्षा’ गद्यक गुणात्मक विश्लेषण आचार्य रमानाथ झा आ डा. जयकान्त मिश्र अनेक सन्दर्भमे कएने छथि। ओहिपर चर्चा एतए हमर अभीष्ट नहि। उनैसम शताब्दीक अन्तिम दशक आ बीसम शताब्दीक पहिल दशकमे रचनाशील मैथिलीक गद्यलेखक सभमे म.म. हर्षनाथ झा, म.म. मुकुन्द झा ‘बक्शी’, म.म. परमेश्वर झा, जीवन झाक नाम उल्लेखनीय अछि। हिनका लोकनिक गद्य-साहित्य सेहो उपलब्ध अछि किन्तु से हमर प्रतिपाद्य नहि अछि। मुदा एतेक अवश्य जे महाकवि लालदासक लक्ष्य समाजक ओहन वर्ग छलनि जे पण्डित नहि छल। हुनका शास्त्र-पुराण पढ़ल नहि छनि, किन्तु ओहिमे निहित सन्देशक व्यावहारिक अनुभव अवश्य छनि। एहि हेतु लाल दासक भाषा सामान्य लोकक भाषा थिक। लाल दासक गद्यक एक आधटा विशेषताक उल्लेख करैत छी।
लाल दासक गद्यमे सामान्य लोकक वाक्धाराक प्रयोग अछि। एहिसँ भाषामे विलक्षणता आबि गेल छैक। जेना - 1. ‘वनक शोभा टहलि-बुलिकेँ देखि आबी’, 2. ‘आब हम अपन नित्य-क्रिया वा कोनो धर्म-कर्म कोना करब, 3. जौं अहाँ हमरा सेवा-परिचर्या हेतु अपन कन्या दी।’ 4.‘मुनिक कुटी ओ आश्रम नीपय-बहारय लगलीह।’ 5. ‘चलब-फिरब सौं अक्षम’, आदि। विलोमी स्थितिक चित्रणसँ लाल दासक गद्यमे चमत्कार अछि। एहि चमत्कारसँ गम्भीर स्थितिहुक अर्थबोध सहज भए जाइत छैक। जेना - ‘सुकन्या बनमे रहय लगलीह, राजस भोग्य भोजन, भूषण, पाटम्बर आदिक विसर्जन भै गेल, बनक कन्द, मूल, फल ओ बल्कल पर सुकन्याक जीवन-निर्वाह होमय लागल, कुक्कुर-बिड़ालक शब्द सुनि जे सुकन्या राजभवनमे डरसौं कम्पमान भै जाइत छलीह, से आब बाघ-सिंहक भयंकर शब्द सुनय लगलीह। राजभवनमे जनिका अनेक दास-दासी सेवा करैत छलैन्ह, से अपनहि हाथसौं बाढ़नि धयने बलकल पहिरने मुनिक कुटी ओ आश्रम नीपय-बहारय लगलीह।’
एतय सुकन्याक राजमहलक जीवन आ मुनिक कुटीक जीवनक तुलनात्मक वर्णन अछि। दूनू स्थिति एक दोसरक विपरीत अछि। मुदा सुकन्या कनिको असहज नहि छथि। एहिसँ सुकन्याक व्यक्तित्वमे विराटताक दर्शन होइछ।
लाल दासक गद्य तार्किक अछि। जेना- ‘हे नृप! हम महावृद्ध छी, चलब-फिरबसौं अक्षम, ताहिपर अहाँक कन्या हमरा अन्ध बनाय देलक, आब हम अपन नित्य-क्रिया वा कोनो धर्म-कर्म कोना करब, जौं अहाँ हमरा सेवा-परिचर्या हेतु अपन कन्या दी तौं हमर क्रोध शान्त हो, अन्यथा नहि।’ सम्पूर्ण कथन धनात्मक अछि। मुदा ‘किन्तु’, ‘परन्तु’, ‘अन्यथा’, ‘मुदा’ वा ‘लेकिन’क प्रयोगसँ वक्ताक अभीष्ट कोना ऋणात्मक वा शर्तयुक्त भए जाइछ, तकर सुन्दर उदाहरण लाल दासक गद्यमे सहज-सुलभ अछि। लाल दासक गद्यक आलंकारिक होएब अन्यतम विशेषता थिक। एकर प्रचुर उदाहरण सहज-सुलभ अछि। चेतना समिति, पटना गत कतेको दशकसँ महाकवि लाल दास जयन्ती आयोजित कए रहल अछि। ओहिसँ महाकविक रचनाक प्रति जिज्ञासा बढ़ल। समितिक पूर्व सचिव स्व. विजयनाथ ठाकुर(बेरमा, तमुरिया) महाकविक ‘रामायण’क प्रकाशक प्रभुनारायण दासक तत्परता तथा हुनक साहित्य-संरक्षणक चिन्ताक संस्मरण सुनाओल करथि।
एहि क्रममे प्रभुनारायण दासजी द्वारा संशोधित एवं प्रो. आनन्द मिश्रकेँ उपहृत ‘रामायण’क फोटो प्रति सेहो प्राप्त कएल। खड़ौआमे जखन दोसर खेप महाकवि लाल दासक जयन्ती आरम्भ भेल तँ श्रद्धांजलि अर्पित करबाक अवसरसँ गौरवान्वित अनुभव करए लगलहुँ। एहिना अबैत जाइत रही कि एकबेर सुनील कुमार दासजी महाकविक रचनावलीक संकलन-सम्पादनक दायित्व दए देलनि। हम तँ विस्मित भेल रही, एकसँ एक विद्वान- शोधकर्ताक अछैत, हमरा एतेक पैघ दायित्व! तथापि स्वीकार कए लेलिअनि। आ लागि गेलहुँ रचनाक ताक-हरमे। एहि काजमे पटना कालेजक पुस्तकालय, स्नातकोत्तर मैथिली विभाग पुस्तकालयसँ सहयोग भेटल। प्रो. सुधीर कुमार झा, श्रीमती चन्दना दत्त, भैरवलाल दास आदि मनसँ सहयोग कएलनि। हम विशेष आभारी रहब डा. भवनाथ झा ‘भवन’क। ओ संस्कृत पाठक संशोधनमे पूर्ण सहायक रहलाह अछि। हम सभक आभारी रहबनि। हम विशेष आभारी रहबनि सुनील कुमार दास, भगीरथ लाल दास एवं महाकविक साहित्यक संरक्षण एवं प्रचार-प्रसारक लेल तत्पर खड़ौआक संस्कृतिप्रेमी समाजक।
लालादास, महाकविए नहि, महान शास्त्रज्ञ एवं पुराणवेत्ताक संग-संग मैथिलीक महान गद्यकार छथि। मैथिलीक एहन महान रचनाकारक रचनावलीक संकलन-सम्पादनक अवसरसँ हम अपनाकेँ धन्य मानैत छी। एहिमे जे कोनो त्रुटि भेटए, विज्ञजन क्षमा कए देथि, आ जे-जे विशेषता छैक महाकवि लाल दासक महान कृतित्वक छनि।


c: text/html

text:
मिथिलाक संस्कृति
मिथिला एकटा भौगोलिक इकाई रहल अछि अति प्राचीन काल सँ। यजुर्वेदक समय सँ ‘मैथिल’ शब्द एकटा संस्कृतिक परिचायक छल आ मिथिलाक भौगोलिक इकाईक अन्तर्गत जे कियो रहैत छलाह से ‘मैथिल’ कहबैत छलाह। मैथिल संस्कृतिक विकास कालक्रमेण होईत गेलैक आ ‘मैथिलत्व’ जे अपन एकटा व्यक्तित्व छैक तकर पूर्णोत्कर्ष विद्यापति के समय में आबि क भेल।
प्राचीनक कालक मिथिक संतान के माथव कहल गेल आ ओहि सँ मैथिल के आविर्भाव भेल। शतपथ ब्राह्मणक निर्माण मैथिलक हाथे भेल आ याज्ञवल्क्य केँ एकर श्रेय देल जाईत छन्हि – “याज्ञवल्क्योहि मैथिल:”। ब्राह्मण युग में विदेहक राज्यसभा में याज्ञवल्क्यक सभापतित्व में वेदमहर्षिगण गूढ़ धर्मतत्वक निर्णय करैत छलाह। मिथिला के न्यायशास्त्रक उद्गमस्थल मानल गेल अछि आ परम्परानुसार गौतम एवं कणाद केँ मैथिल मानल गेल छन्हि। मिथिला में राजर्षिविद्या, सिद्धविद्या, राजविद्या एवं आर्षविद्याकेँ क्रमश: विज्ञान, ज्ञान, एश्वर्य, एवं धार्मिक नाम सँ सम्बोधित कयल गेल अछि। मिथिला में बुद्धियोगक प्राधान्य रहल अछि। विद्याकेँ मिथिलाक वैभव मानल गेल अछि।
उपनिषद् काल में मिथिला विदेहक नामे ज्ञात छल। वृहदारण्यक मे जनककेँविदेहक राजा कहल गेल छन्हि। विद्या आ दानक हेतु ओ प्रसिद्ध छलाह। अपन समकक्षीय मध्य ओ अद्वितीय छलाह। भौतिक दृष्टिकोण सँ सेहो विदेह एकटा सुसम्पन्न राज्य छल आ एहिठाम आध्यात्मिक एवं विद्वतपूर्ण विकासक संभावना विशेष छल। जनक बहुदक्षिणा यज्ञ कयने छलाह जाहिमे दूर-दूर देशसँ ब्राह्मण लोकनि के आमंत्रित कयल गेल छलन्हि आ ओहिठाम कुरु-पाँचालक ब्राह्मण सेहो आयल छलाह। जनक राजसभा में याज्ञवल्क्य विद्वान छलाह जे बेरा-बेरी सबकेँ पराजित कयलाह। याज्ञवल्क्यक दू टा पत्नी छलथिन्ह मैत्रेयी आ कात्यायनी। विदेहक लोक विशेष विद्याप्रेमी होईत छलाह। स्त्री शिक्षा सेहो प्रचलित छल एहिठाम। मैत्रेयी विदुषी छलीह। गार्गीक विद्वताक प्रशंसा त वृहदारण्यक मे अछिए। गार्गी याज्ञवल्क्यक संग विवाद में भाग लेने छलीह। याज्ञवल्क्य स्मृति में कहल गेल अछि –
“मिथिलास्थ: सयोगीन्द्र: क्षणंध्यात्वा व्र्रवीन्मुनीन्”
जनक वंशक आगाक राजा सब योगीश्वर याज्ञवल्क्यक प्रसादे ब्रह्मज्ञानी होईत रहलाह।
“एते वै मैथिला राजन्नात्म विद्या विशारद:
योगीश्वर प्रसादेन द्वन्यैमुक्ता गृहेष्वपि”
व्यासक पुत्र सुकदेवजी मिथिले में ब्रह्मविद्याक शिक्षा प्राप्त कयने छलाह।

robotstxt: allowed

filter: keep


text:
एहि बरख इंटर व मैट्रिक केर परीक्षा लेल 25 अक्तूबर सँ 3 नवंबर धरी रजिस्ट्रेशन होयत। एहि बेर रजिस्ट्रेशन केँ सभ प्रक्रियाऑनलाइन होयत। कैल्ह मंगलवार दिन बिहार विद्यालय परीक्षा समिति केर अध्यक्ष अानंद किशोर एहि बातक जानकारी देलाह। रजिस्ट्रेशन केँ लेल सभ स्कूल केँ प्राचार्य क' अलग - अलग यूजर आइडी व पासवर्ड देल जायत।
एहि बेर मैट्रिक व इंटर म' परीक्षार्थि सभक संख्या काफी बढ़बाक उम्मीद अछि, किएक जे 2016 म' मैट्रिक म' 8.5 लाख व इंटर म' 6 लाख परीक्षार्थी फेल भेल छलाह। इ सभ परीक्षार्थी 2017 केँ परीक्षा म' शामिल हेता। बोर्ड के अनुसार एहि बेर मैट्रिक केँ परीक्षा म' 20 सँ 22 लाख व इंटर परीक्षा म' 16 सँ 18 लाख परीक्षार्थी शामिल हेता।


text:
लखनऊ। 31 दिसम्बर। 31 दिसम्बर यानी आय शनिवार भोर 10:30 बजे के घरी मुलायम सिंह यादव केर राजनीतिक करियरक सबसे मुश्किल समय होयत। मुलायम सिंह 'आधिकारिक' तौर पर घोषित कायल गेल 393 उम्मीदवार सभ के बैठक लेल बजौना छथिन। एहि मे बहुत उम्मीदवार एहनो छैक जे अखिलेश यादव द्वारा जारी कायल गेल लिस्ट मे सही छैथ। एहिलेल ई देखब दिलचस्प होयत कि सभ उम्मीदवार बैठक मे आबैत छथिन वा नहि।
अखिलेश यादव सेहो भोर 9 बजे विधायक सभक बैठक बजौना छथिन। एहि बैठक से ओ साबित करे चाहता कि पार्टी के बेसी सँ बेसी विधायक हुनकर समर्थन मे छैथ। अगर मुलायम सिंह केर बैठक मे उम्मीदवार सभक मौजूदगी कनिकोटा कम रहल तेँ ई हुनका लेल शर्मिंदगी केर गप होयत। एहीसे पहिने मुलायम अप्पन राजनीतिक करियर बनेबाक लेल अप्पन कैको संगी जेना चौधरी चरण सिंह, वीपी सिंह आर चंद्रशेखर से नाता तोईड़ लेना छलाह। आय हुनकर अप्पन बेटा हुनका चुनौती द' रहल छैन्ह। सूत्र सभक कहब अछि कि अखिलेश 'राष्ट्रीय समाजवादी पार्टी' नाम से अप्पन एक अलग पार्टी बना सकैत छैथ जाहिक चुनाव चिह्न मोटर साइकल होयत। तेँ चलू सभ कियो दुनु बाप - बेटा केर बैसार ख़त्म होयबाक इंतज़ार करि।


text:
प्रियङ्का चोपड़ा
प्रियङ्का चोपड़ा (जन्म: १८ जुलाई, १९८२) भारतीय चलचित्र क्षेत्रक एक अभिनेत्री छी।
व्यक्तिगत जीवन[सम्पादन करी]
प्रियङ्का चोपड़ाक जन्म १८ जुलाई १९८२ कऽ भेल छल । ओ एक भारतीय चलचित्र अभिनेत्री, गायक आ सन् २००० कऽ मिस वर्ल्ड प्रतियोगिताक विजेता छी। हुनकर सफल करियरक माध्यम सँ, चोपड़ा बलिउड चलचित्र उद्योगक सभ सँ बेसी पैसा लेनिहार अभिनेत्रीसभमे सँ एक छी आ भारतमे सभ सँ लोकप्रिय व्यक्तिसभमे सँ एक बनि गेल अछि। हुनका एक सर्वश्रेष्ठ अभिनेत्रीक राष्ट्रिय चलचित्र पुरस्कार आ चारि विधासभमे फिल्मफेयर पुरस्कारक सहित बहुतो पुरस्कार आ नामाङ्कन प्राप्त केनए अछि।
प्रियङ्काक जन्म जमशेदपुरमे भेल छल। मुदा ओ बरेलीक अपन असल घर समझति अछि। हुनकर माता-पिता भारतीय सेनामे चिकित्सक छल। सन् २००० मे एक किशोरीक रूपमे ओ अमेरिकामे अपन चाचीक सङ्ग किछ वर्ष धरि रहल छल।
मुख्य चलचित्रसभ[सम्पादन करी]
प्रसिद्धि[सम्पादन करी]
सन्दर्भ सामग्रीसभ[सम्पादन करी]
- ↑ "Priyanka Chopra, Nick Jonas engaged, see pics from their roka", Hindustan Times, अगस्त १८, २०१८, अन्तिम पहुँच अगस्त १८, २०१८।


text: गोविन्द दासक रचना मे भक्ति हृदयक दिग्दर्शनक भाव स्पष्ट करु -मैथिल कोकिल अभिनव जयदेवक उत्तर मैथिली साहित्याकाश मे जे नक्षत्र सर्वाधिक प्रकाशमान भेल ताहि मे गोविन्द दास अग्रगण्य रहैथि। ओ मूलतः भक्ति कवि छलाह। प्रमुख रुपें बंगालक वैष्णव संप्रदाय मे हिनक गीतक पूरा प्रचार प्रसार भेल। चैतन्य महाप्रभु हिनक गीत गबैत गबैत भाव विभोर भए मुर्छित भए जाइत छलाह। बंगालक विभिन्न कीर्तन मंडली मे हिनक गीत केँ पूर्ण आदर भेटलैक। मिथिला मे सेहो हिनक राधा कृष्ण सँ संबंधित विभिन्न पद जन समुदाय केँ रसप्लावित कएलक। हिनक राधा कृष्ण संबंधित रचना मे भक्ति भावक सम्यक चित्र भेटैत अछि। जे हिनक भक्त हृदयक परिचय दैत अछि। यद्यपि भाषाक वैशिष्टता हिनक रचना मे भेटैछ। हिनक गीत विद्यापति सादृश्य पद अछि आ शब्द विन्यास आ अलंकारक एहन छटा अन्यत्र भेटब दुर्लभ अछि। जेना - रसना रोचक श्रवण विलास रचय कापर पद गोविन्द दास। अपन श्रुति माधुर्य आ ललित पदक हेतु प्रसिद्ध छथि। हिनक अपन पद केँ श्रुति मधुर, ललित, अर्थानुग्राही आ समता सँ युक्त बनयबा मे अनेकों शब्द रचनाकें तोरए पड़लन्हि। अर्थ दूर भए गेलन्हि आ कतेको भाव झांपल रहि गेलन्हि। मुदा अर्थक प्रसाधन हेतु शब्दक विन्यास करब नहि छोड़लन्हि। प्रो.रमानाथ हिनक रचना केंं पसंद करैत छथि। हिनक रचना मे शब्दाडम्बर बिशेष अछि। श्रंगारक बहु विध वर्णन, कल्पनाक उड़ान, प्रतिभाक सभ अंश हिनक काव्य मे भेटत। परन्तु भाषाक प्रसिद्ध प्रौढ़ता सम्भव नहि अछि। ओहि हेतु जे अभ्यास चाही तकर हिनका मे नहि भेटैछ। हिनक भक्ति परक विभिन्न पद एहि रुपें भेटैछ - नवधा, कुसुम बन्दना, प्रेमक महिमा, नांगर गुरु, मुखचन्द्र, अभिसार साधना, विद्यापति बन्दना, नव सागर, प्रेम वैचित्र्य, विरह हुतास, मदन मोहन। एहि सभ पद मे कोनो ठाम कवि राधाक वर्णन कएलन्हि अछि तँ कोनो ठाम प्रेमक विभिन्न स्वरूप केँ चिन्हित कएलन्हि अछि। ' नवधा' मे कविक लेखनी बाजि उठैछ - "भजह रे मन नन्द नन्दन अभय चसार बिन्द दुर्लभ मानव जनम सत्संग तरह संभव सिन्ध।" कुसुम बन्दना मे कवि नायिकाक रुप सौंदर्यक चमत्कृत वर्णन प्रस्तुत कएलनि अछि। वस्तुतः अत्यंत स्वाभाविक पंक्ति दृष्टिगत होईछ। अभिसार साधनक क्रम मे कविक पांति देखबा योग्य अछि - "कंटक गारि कुसुम सभ - - - - - - माधव तुम अभिसारक लागि।" गोविन्द दास नायक आ नायिकाक मध्य प्रेम स्वरूप सजीव चित्रण प्रस्तुत कएलन्हि। गोविन्द दास अपन काव्य गुरु विद्यापति केँ मानने छलाह आ हुनक बन्दना करैत छलाह। प्रेम विचित्र शीर्षक मे नायक ओ नायिकाक प्रेमक विचित्रता पर दृष्टिपात कएलनि। गोविन्द दासक समस्त पद केँ देखला पर स्पष्ट होइत अछि जे राधा ओ कृष्णक वर्णन मे श्रृंगारिकताक समावेश रहितो भक्ति भावक प्रधानता रहल अछि। हिनक रचना मे शब्दक सरसता ओ मार्मिक वर्णनक विशुद्धता, अनुप्रासंगिकता, कल्पनाक दृढ़ता ओ प्रौढ़ता एवं भावक गंभीरता भेटैछ।


text:
दड़िभंगा. अखिल भारतीय मिथिला पार्टी केर आह्वान पर सामूहिक उपवास केर आयोजन कयल गेल. ई आयोजन विभिन्न मांग कें ल' दड़िभंगा मे १७ आ १८ सितम्बर कें कयल गेल. मिथिलाक एकमात्र केन्द्रीय संस्थान आइआइआइटी कें दड़िभंगा सं बिहटा स्थानांतरित करबाक विरोध मे सामूहिक उपवास बजाओल गेल. एहि मे मिथिला क्षेत्र केर विभिन्न जिला मे विश्वविद्यालय ओ शिक्षण संस्थान आदि केर स्थापनाक संगहि शिक्षण कर्मचारी लोकनिक विभिन्न मांग सेहो शामिल अछि. पार्टी नेता केर अनुसार अखिल भारतीय मिथिला पार्टी केर एहि जनहितकारी कार्यक्रम सं मिथिला आन्दोलन केर नव युगक आरम्भ भ' रहल अछि. IIIT केर स्थानांतरणक विरोध आ पृथक मिथिला राज्यक गठन हेतु 'अखिल भारतीय मिथिला पार्टी' द्वारा दड़िभंगा मे आयोजित दुइदिनक (१७ आ १८ सितम्बर २०१३) सामूहिक उपवास आ धरना मे 10 गोट मैथिल उपवास पर बैसलाह. ओ छथि रत्नेश्वर झा, मनोज झा, कौशल कुमार, अनूप चौधरी, बहिन रेनू झा, दिनेशानंद सिंह, बहिन ममता शर्मा, बहिन मिलन देवी, जोगी जनक कुशवाहा, बहिन विमल दास. एहि संपूर्ण कार्यक्रम मे विभिन्न क्षेत्रक लोक सभ सेहो भाग लेलनि. (Report: मिथिमीडिया ब्यूरो)
Tags: हालचाल


text:
१९८७ क्रिकेट विश्वकप
१९८७ क्रिकेट विश्वकप (आधिकारिक रुपमे रिलायन्स विश्वकप) क्रिकेट विश्वकप प्रतियोगिताक चारिम क्रिकेट विश्वकप छल । ई प्रतियोगिता ८ अक्टुबर सँ ८ नवम्बर धरि भारत तथा पाकिस्तानमे आयोजन भेल छल । ई टुर्नामेन्ट रिलायन्स कम्पनीद्वारा प्रायोजित छल । प्रतियोगितामे कूल ८ टिम सहभागी छल । म्याच ६० ओभरक बदला ५० ओभरक खेलाएल गेल छल (वर्तमान नियम अनुसार) । ई प्रतियोगितामे सेहो म्यान अफ द सिरिजक व्यवस्था नै कएल गेल छल । ई प्रतियोगिताक रोमाञ्चक फाइनल खेलमे अस्ट्रेलिया इङ्गल्याण्डके ७ रन सँ हराबैत उपाधि जितने छल । आयोजक राष्ट्र भारत तथा पाकिस्तान दुनू प्रतियोगिताक सेमी फाइनलधरि पहुँचल छल तहिने २ बेरक उपाधि विजेता वेस्ट इन्डिज समूह चरण सँ बाहर भेल छल ।[१]
स्वरूपसंपादित करें
टुर्नामेन्टमे टिमसभके २ समूहमे विभाजन कएल गेल छल जाहिमे प्रत्येक टिम दोसर टिम सँ खेल खेलकि छल । दुई उत्कृष्ट टिम सेमीफाइनलक लेल प्रत्येक समूह सँ अगाडी जाकि नियम छल । सेमीफाइनलक विजेता फाइनल खेलक लेल सक्षम होवाक नियम छल ।
सहभागी राष्ट्रसंपादित करें
आइसिसीद्वारा सातटा सहभागी राष्ट्रके टेस्ट क्रिकेटमान्यता प्रदान कएलाक कारण ओसभ प्रतियोगिताक लेल स्वत: छनौट भेल छल तहिने १ टा टिमक लेल १९८६ क आइसिसी ट्रफी विजेताके प्रदान कएल गेल छल । जकर उपाधि जित जिम्बाब्वे एहि विश्वकपक लेल छनौट भेल छल । ओ आइसिसी ट्रफी १९८६ क फाइनलमे नेदरल्याण्डके नाटकीय रुपमे हरेनाए छल ।
म्याच खेलिने स्थानसंपादित करें
समूह चरणसंपादित करें
समुह Aसंपादित करें
समुह Bसंपादित करें
- टिप्पणी १: ई म्याच १२ तारिकमे होवाक तय छल मुदा बर्षासँ म्याच प्रभावित भेलाबाद म्याच दोसर दिन कराएल गेल छल ।
- टिप्पणी २: श्रीलंकाक इनिङ्गमे बर्षासँ म्याच प्रभावित भेलाबाद; नतिजाके ४५ ओभरमे २६७ बनाएल गेल छल ।
नक् आउट चरणसंपादित करें
सेमी फाइनलसंपादित करें
१९८७ क्रिकेट विश्वकपक पहिलो सेमीफाइनल खेल अस्ट्रेलिया तथा पाकिस्तान बीच आ दोसर सेमीफाइनल खेल इङ्गल्याण्ड तथा भारत बीच खेलल गेल छल । पहिल सेमीफाइनल खेलमे अस्ट्रेलिया पाकिस्तानके १८ रन सँ हरेनाए छल तहिने दोसर सेमीफाइनलमे इङ्गल्याण्ड भारतके ३५ रनसँ हराबैत फाइनलक यात्रा तय केनए छल ।
फाइनलसंपादित करें
तथ्याङ्कसंपादित करें
सन्दर्भ सामग्रीसभसंपादित करें
- ↑ "The gracious Mr Walsh", ESPNcricinfo, ५ अप्रैल २०११।


text:
पटना, मिथिला मिरर: जन अधिकार पार्टीक अध्यक्ष तथा मधेपुरा सं सांसद पप्पू यादव एक बेर फेर विवादित बयान दय क सुर्खी मे छथि। हाजीपुर सं सटल चकमकरण गाम मे एकटा सांस्कृतिक कार्यक्रम के दौरान पप्पू यादव कहलनि जे, हम आई धरि ‘राष्ट्रगान नहि गेलहु, आ ने गायब। अहि पर संविधान सेहो हमर किछु नहि कय सकैत अछि।
अहि के पाछु कारण बताबैत सांसद पप्पू यादव कहलनि जे, ‘जन गण मन अधिनायक जय हे, भारत भाग्य विधाता’ ई जॉर्ज पंचम के खुश करबाक लेल गायल गेल छल। कोनो दोसर व्यक्ति हमर देशक भाग्य विधाता कोना भय सकैत अछि, हम अहि गान के नहि गाबि सकैत छी।


text:
हमर मुस्कीक तर झाँपल करेजक दर्द देखलक नहि इ जमाना।
सिनेहक चोट मारूक छल पीडा जकर बूझलक नहि इ जमाना।
हमर हालत पर कहाँ नोर खसबैक फुरसति ककरो रहल कखनो,
कहैत रहल अहाँ छी बेसम्हार, मुदा सम्हारलक नहि इ जमाना।
करैत रहल उघार प्रेमक इ दर्द भरल करेज हमरा सगरो,
हमर घावक तँ चुटकी लैत रहल, कखनहुँ झाँपलक नहि इ जमाना।
मरूभूमि दुनिया लागैत रहल, सिनेहक बिला गेल धार कतौ,
करेज तँ माँगलक दू ठोप टा प्रेमक, किछ सुनलक नहि इ जमाना।
कियो "ओम"क सिनेहक बूझतै कहियो सनेस पता कहाँ इ चलै,
करेजक हमर टुकडी छींटल, मुदा देखि जोडलक नहि इ जमाना।
(बहरे-हजज)
ओम प्रकाश, गजल


text:
जनकपुरधाम : बारहम अन्तर्राष्ट्रीय मैथिली सम्मेलन, विरार मुंबई मे गत २३ दिसम्बर २०१५ कऽ स्म्पन्न भऽ गेल अछि. नेपाल भारतक लगभग डेढ़ सय प्रतिनिधि शामिल उक्त सम्मेलन मे आन्तरिक अवस्थाक छाप दुनू दिनक कार्यक्रम पर स्पष्ट रूप मे देखल गेल.
पहिल दिन २२ दिसम्बर कऽ भोरे १० बजे बिरार उपमहानगर पालिका सँ प्रभात फेरी करबाक उर्दी जारी कएल गेल छल , मुदा आवास स्थल सँ दू अढाई किलोमीटरक उक्त दूरी कोना पार कएल जाए तकर कोनो व्यवस्था नहि छल. सभ सहभागी अपन-अपन साधन कऽ ओत्त पहुँचल. ओतबे नहि भोरका जलखइ नहि भेने सहिभागी सभ तखन आर आक्रेशित भऽ गेल जखन कार्यक्रम स्थलपर डेढ़ दू घण्टाक पैदल यात्रा क' लगभग तीन बजे पहुँचलाक बादो सोझे कार्यक्रम शुरु कऽ देल गेल. रैलीक प्रारम्भ १० बजे कहितो १ बजे मात्र प्रारम्भ कएल जा सकल छल.
अव्यवस्थाक स्थिति ई रहैक जे आयोजक संस्थाक स्वयं कोनो बैनर सड़कपर नहि देखल गेल. मात्र नेपाली प्रतिनिधि मण्डलक बैनर जे वास्तवमे जनकपुर सँ दरभंगा जाएकाल जीप मे टंगबाक हेतु बनाएल गेल छल, केँ देखि पत्रकार, सहभागी आ स्थानीय बासी अपन अपन तृष्णा मेटौलनि. शुरु सँ अन्तधरि नेपाली बैनर कैमराक प्रिय पात्र बनल रहल.
सभा स्थल विशाल आ लगभग ५० हजार दर्शक बैसयबला बनाओल गेल छल, मंचपर ५० गोटे धरि आसानी सँ बैसि सकैत छल. ग्रीन रूम, भोजन कक्ष अप्रतीम रहए. विद्युत, ध्वनिक व्यवस्था अपूर्व छल तँ दर्शक , श्रोताक हेतु चारि गोट पैघ पैघ टीबी पर्दा लगाओल गेल छल, जाहिमे मंचक सम्पूर्ण कार्यक्रम अपना लग सँ लोक देखि सकैत छल.
एतेक भव्य आ अद्वितीय व्यवस्थाक बावजूद आमंत्रित अतिथि केँ कोनो तरहें सीट सुरक्षित नहि राखल गेल छल आ ने मंचपर प्रतिनिधित्वक हिसाबें बैसाओल गेल रहए. उएह अनुहार सभ मंचपर काबिज रहए जे आइ धरि एहि तरहक सम्मेलनक मंच पर महंथ बनैत आएल छथि. (स्मरणीयः नेपालमे भेल छठ्म आ एगारहम् आयोजनकेँ छोड़ि )
मूल समारोह मे आहेमाहेक बाद सम्मान प्रदानक कार्यक्रम सम्पन्न भेल जाहिमे नेपाल सँ नेपाली साहित्यकार राजविराजक नन्दलाल आचार्यकेँ सेहो मिथिला रत्न सँ सम्मानित कएल गेलनि.
दोगदाग मे गीतो–संगीत चलैत रहल. पाग आ चादरि ओढा सम्मानक दौर सेहो खूब चलल, मुदा सम्मेलनकेँ अंतर्राष्ट्रीय स्वरूप देनिहार राष्ट्रक प्रतिनिधि सभ आयोजककेँ आँखिमे नहि अभरलनि. नेपालक एक मात्र महिला प्रतिनिधि करुणा झाक नाम सम्मानमे रहितो ओकरा अबडेरल गेल, जे व्यवस्थापकीय कमजोरी आ आयोजन पक्षक नितान्त गैर जवाबदेही रूपकेँ देखबैत अछि.
कवि सम्मेलनमे सेहो तखने भेल, मुदा जे भेल से भेल तमाशा सँ आगू किछु नहि जेना कि आशंका छल, एहू ठामक आयोजनकेँ अनेरे किछु गोटे राजनेतासभकेँ महिमा मण्डित करैत समय बिताओल गेल तँ भाषा, साहित्य प्रेमी शुरुए सँ उपेक्षित रहलाह. एक दिन पूर्वे कवि सम्मेलनक हेतु नेपाली टोली सँ देल गेल पाँच गोट नाम बिना सल्लाह कएनहि काटि कऽ दू गोटे मे उतारि देल गेल छल, जकरा बाद मे कहि तीन बनाओल तँ गेल, मुदा बाँकी दू गोटे एहनो मे सूचीमे नहि चढाओल जा सकलाह. एहि काज मे आयोजक लग अपना केँ कहौनिहार किछु दरभंगिया सहभागी जानि बुझि कऽ अपन करतब देखौने छलाह – एहन आरोप नेपाली टोली सँ लगाओल गेलै.
भोजनक हाल बेहाल रहै. तीन बजेक बाद भोजन स्थलपर गेल सहभागीसभ तखन मुरछा कऽ खसलाह जखन हुनक हिस्साकेँ सभ खाना स्थानीय लोक सभ आबि कऽ खा गेल रहनि. लुझम लुझक बीच लोक किछु मुँहमे धएलक. जखन किछु नहि भेटलैक तँ खिच्चड़ि सँ काम चलौलनि.
ई सभ अव्यवस्था परिचय पत्र नहि वितरण कएने भेलैक. प्रतिनिधि मण्डलक सदस्य लोकनि परिचयकेँ आभावमे अपमानित महसूस होइत रहलाह, जखन जलखइ आ भोजन पएबाक लेल जएबाक स्थिति अएलैक तखन त' आर.
दोसर दिनक कथाँ तँ आर रोचक रहल. एक मास पूर्वे सँ उदित नारायण झा आ शारदा सिंहाक स्वर संगीतक प्रचार जोर शोर सँ रहए. आयोजनमे भाषा, साहित्य सेवीसभक चर्च भलेही नहि भेल हो, प्रचार प्रसारमे एक आखर ताहि मादे नहि लिखल गेल मुदा गीत संगीतक कार्यक्रमक प्रचारमे लाखो टकाक बुकनी कएल गेल. राष्ट्रीय अखबारक स्थानीय संस्करणमे, अथबा स्थानीय ब्रोडसिटक अखबार सभमे पुरा पृष्टक रंगीन विज्ञापन कएक दिन सँ देल जा रहल छल आ लोकक उपस्थितिक अनुमान कऽ पचास हजार दर्शककेँ बैसबाक भव्य इन्तजाम कएल गेल. मुदा उपस्थिति पाँच दश हजार सँ बेसी नहि भऽ सकल छल. उदित नारायण झा नहि अएलाह. शारदा सिंहा अएबो कएलथि तँ जमि नहि सकलीह. बरु मैथिलीक जानल मानल गायक, कलाकार सभ लोककेँ मनोरंजन कएलक २३ ता. कऽ भोरे पाँच बजे धरि.
कार्यक्रममे शेफालिका वर्माक पुस्तकक विमोेचन सम्पन्न भेल तँ आयोजक द्वारा निकालल स्मारिकाक लोकार्पण सेहो कएल गेल. स्मारिका नितान्त कमजोर, उद्देश्य विहिन अछि.
अदभूत त' तखन भेल जखन २३ ता. कऽ भोरे १० बजे सँ सेमिनारक आयोजनक बात कहल गेल रहैक. आयोजन स्थलपर पहुँचल गेल तँ आयोजक लापता रहथि. संयोजक मणिकान्त झा स्वयं सभ व्यवस्था कऽ कार्यक्रम शुरु कएलनि. प्रवासी मैथिल आ हुनक गाम शीर्षक नीक छल जाहि पर किछु गोटे बड सार गर्भित विचार रखलनि. ततहि किछु वक्ता विषय सँ फराक भऽ मोनक भडास सेहो निकाललनि.
अन्ततः दुनू दिनक कार्यक्रम सफलता पूर्वक सम्पन्न भेल. आब अगामी सालक आयोजन गुडगाव दिल्ली मे सम्पन्न हएत. जकरा लेल नव कार्यसमितिक चयन कएल गेल आ मंच सँ जकर घोषणा भेलैक.
तेरहम अन्तर्राष्ट्रीय मैथिली सम्मेलनक कार्यसमिति
तेरह्म अन्तर्राष्ट्रीय मैथिली सम्मेलन, गुडगाँव, दिल्लीक आयोजनक हेतु १५१ सदस्यीय कार्य समितिक गठन कएल गेल अछि. २३ दिसम्बर कऽ बिरारमे सुनाओल गेल नामावली अनुसार प्रमुख संरक्षकमे पद्मश्री सी.पी ठाकुर राखल गेल छथि तँ संरक्षक लोकनिमे क्रमशः राम भरोस कापडि भ्रमर (नेपाल), धीरजचन्द्र झा (मुम्बई), शोभाकान्त दास (मद्रास), कामदेव झा (कलकत्ता), डिजीपी(सीआरपी) आर के मिश्रा मनोनित कएल गेलाह अछि.
आयोजनक अध्यक्ष मे शिक्षाविद डा. संदीप झा (मुम्बई), का.का. अध्यक्ष मे सेठ कमल झा (मुम्बई), प्रधानमहासचिव मे डा. बैद्यनाथ चौधरी बैजू (दरभंगा), महासचिव मे रविन्द्र झा, धनञ्जय झा (मुम्वई), कोषाध्यक्षमे ललित झा (मुम्बई), उपाध्यक्षमे पं. कमला कान्त झा, डा. बुचरु पासवान (दरभंगा), सचिवमे डा. पशुपति नाथ झा (नेपाल), अयोध्याय नाथ चौधरी (नेपाल), दीपक झा (मुम्बई), स्मारिका प्रभारीमे चन्द्रेश, कविगोष्ठि प्रभारीमे जनकजी, साँस्कृतिक प्रभारीमे जीवकान्त मिश्र आ सेमिनार प्रभारीमे मणिकान्त झा छानल गेलाह अछि.
आयोजन समितिमे नेपाल सँ २५ गोटे आ मुुम्बई सँ २५ गोटे धरि राखल जएबाक निर्णय सेहो कएल गेल अछि जकर प्राधिकारी क्रमशः राम भरोस कापडि आ रविन्द्र झाकेँ देल गेलन्हि. दिल्लीक आयोजनक संयोजन अनिल कुमार मिश्र करताह.
नेपाल भारतक बीच भाषा, साहित्य एवं साँस्कृतिक गतिविधिपर विमर्श एवं अन्य सम्न्वय, संयोजनक भार संरक्षक राम भरोस कापडि भ्रमरकेँ देल गेल हएबाक जनतब प्रमुख महासचिव डा. बैद्यनाथ चौधरी बैजू जनौलनि अछि.
बिरार मुम्बईमे भेल कार्यक्रमपर समीक्षा बैठक १५ जनवरी सँ पूर्व दरभंगामे आयोजित हएत जाहिमे पाँच सदस्यीय आयोजन कोर कमिटीक निर्माण कएल जाएत जे कार्यक्रमक नीति तय करत – तकरहु जानकारी डा. बैजू देलनि.
रिपोर्ट/फोटो : कुमार अभिनन्दन


text:
नवका- पुरनका लेख सर्च करु...
लालू फेर खयलाह माछ...
पूर्व रेल मंत्री आओर आरजेडी प्रमुख लालू प्रसाद यादव जी फेर सं माछ खाय लगलाह अ. माछ खाय के लेल ओ भगवान सं माफी सेहो मांगलखिन्ह. असल मे करीब 6 साल पहिने लालूजी माछ-मांस खनाय बंद कय देने छलखिन्ह. ओहि समय हुनकर कहनाय छलन्हि जे सपना मे भोला बाबा आs कs हुनका सं माछ-मांस छोड़ि देबय लेल कहलखिन्ह. त लालू जी भगवान के सपना के बादहुं किएक फेर सं माछ खनाय शुरू कय देलाह... असल बात त ओहे जानताह. मुदा माछ खनाय शुरू करय के बात ओ मानि रहल छथिन्ह. जखन लोक हुनका सं पुछलखिन्ह जे माछ खनाय किएक छोड़ि देने छलहुं त ओ अपन अंदाज मे कहलखिन्ह जे माथा गरम रहय छल तेही लेल.
सदस्यता लें टिप्पणियाँ भेजें (Atom)


text:
दरभंगा । समदिया
विद्यापति सेवा संस्थान, दरभंगा द्वारा आयोजित 48सम मिथिला विभूति पर्व समारोह-2020 में मैथिल मंच द्वारा आयोजित “मिथिला लोक-चित्रकला प्रतियोगिता 2020” के परिणाम संग पुरस्कार वितरण समारोह के आयोजन दिनांक 30 नवंबर के एम.एल.एस.एम. कॉलेज सभागार में भोरे 10 बजे सँ 2 बजे तक सरकार द्वारा तय कोरोना के गाईडलाईन के अनुरूप आयोजित होयत।
विदित होई कि एहि प्रतियोगिता में प्रतिवर्ष मैथिल मंच द्वारा मिथिला के अलग-अलग तीन विभूति के स्मृति में या समर्पित कय पुरस्कार देल जाईत अछि।
एहि साल एहि क्रम में प्रथम पुरस्कार (जाहिमे 21000/- टका के पुरस्कार राशि आ सम्मानपत्र देल जाईत अछि) मिथिला राज्य आँदोलन के प्रणेता आ मैथिल मंच के प्रेरणास्रोत स्व. पं. ताराकांत झा के स्मृति में प्रदान कयल जायत।
एहि साल द्वितीय पुरस्कार (जाहिमे 11000/- पुरस्कार राशि आ सम्मानपत्र देल जाईत अछि) दरभंगा के बेटी आ मिथिला के प्रथम मैथिल ब्राह्मण महिला चिकित्सक स्व. डॉ. अन्नपूर्णा मिश्रा जी के स्मृति में प्रदान कयल जायत।
एहिबेर प्रतियोगिता के तेसर पुरस्कार (जाहिमें 5100/- पुरस्कार राशि संग सम्मानपत्र देल जाईत अछि) मुक्ति आर्ट गैलरी के संयोजिका श्रीमती मुक्ति झा अपन दादीमाँ(अजियासास) बरदाहा, मधेपुरा के स्व. अमरेंद्र नारायण झाक पत्नी श्रीमती रोहिणी देवी जी के समर्पित कय रहल छथि।
देशस्तर पर आयोजित होबयवला एहि प्रतियोगिता के निर्णायक मंडल में वरिष्ठ मिथिला-मैथिली अभियानी संग मिथिला पेंटिंग के स्तरीय पुरस्कार प्राप्त सदस्य लोकनि छथि जिनक परिचय अछि :-
महासचिव
विद्यापति सेवा संस्थान, दरभंगा
मार्गदर्शक
मैथिल मंच
प्रधानाचार्य
एम.एल.एस.एम. कॉलेज, दरभंगा
संयोजिका
मुक्ति आर्ट गैलरी
संयोजिका
कला निकेतन, दरभंगा
संयोजिका
विदिशा क्रिएशंस, दुबई
मिथिला चित्रकला सँ अपन बच्चा लोकनि के जोड़बाक लेल विदिशा क्रिएशंस, दुबई के संयोजिका श्रीमती विदिशा पाण्डेय जी के विचार पर हुनक मार्गदर्शन में तीन टा बाल कलाकार के विदिशा क्रिएशंस के तरफ सँ सम्मानित कय उपहार देल जेतन्हि।


text:
नवका- पुरनका लेख सर्च करु...
सर्दी धरि दिनका स्कूल
स्कूल खुलि गेल अछि. स्कूल एक तरह सं क्रिसमसक बादहि सं बंद छल. शीतलहरी… कोहरा… कुहासा के लSक एक-एक दिन करैत स्कूल एतेक दिन बंद रहल. ओना मौसम मे अखनो कोनो खास सुधार नहि दिखा रहल अछि. कनकनाबय वाला ठंड देह के जेना छेद रहल अछि. कुहासा के संग पढ़ाई के नुकसान के सेहो देखैत स्कूल खुलि त गेल अछि मुदा स्कूल भोरका के जगह दिनका करय के कहल गेल अछि. सरकारी… प्राइवेट सभ स्कूल के 10 बजे सं 4 बजे तक स्कूल खोलय लेल कहल गेल अछि. एहि सं विद्यार्थी सभ के भोर मे स्कूल जाए सं होए वाला परेशानी सं किछ राहत मिलतन्हि आओर पढ़ाई सेहो भs जएतन्हि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
मैथिली किस्सा : एक बेरक गप्प छै। गोनू झाक प्रतीक्षा करैत-करैत पंडिताइनक आंखि पाथर भ गेलनि आ ओहि पाथर भेल आंखिमें निन्द आब लग्लनि| पंडिताइन सोचैत रहलीह जे दुपहर राति भेलै मुदा आइ एखन धरि कतस छथि से नहि जानि। कहकि गेल छलाह जे आइ कोनो काज नहि अछि, तुरंन्त gonu jhagonu jha ke kahanigonu jha storiesmaithili khissamaithili kissemaithili storiesmaithili storystories in maithiliगोनू झा Read More
मैथिली किस्सा : गोनू झा बड़ गूढ़ लोक छलाह। एक बेरक गप्प छै। एक राति गोनू झा घर मे सुतल छलाह। निसभेर राति मे सहसा निन्न उचटि गेलनि। देखैत छथि जे चोरबा सभ सेन्ह काटि क्रमशः घरमे प्रवेश क रहल अछि। तत्क्षण किछु नहि फुरलनि त फोंफ कटैत पत्नीकेँ पाँजरमे gonu jhagonu jha ke kahanigonu jha storiesmaithili khissamaithili storiesmaithili storystories in maithiliगोनू झा Read More
मैथिली किस्सा : गोनू झा बड़ गूढ़ लोक छलाह। हुनका चीन्हब बड़ दुरूह काज छल। जिनगी पर्यन्त आ सभकेँ छकबिते रहलाह तेँ सम्पूर्णतामे ओ एक धूर्त पंडीजी रहथि से सभ मानैत रहनि आ ताही कारणे सभ हुनकासं साकाक्ष रहैत छल। के जानय, कखन कोन व्याजें कत छका बैसताह।
एक बेरक गप्प gonu jhagonu jha ke kahanigonu jha storiesmaithili khissamaithili storiesmaithili storystories in maithiliगोनू झा Read More
मैथिली किस्सा : जखन गोनू झा बृद्ध पिताक देहावसान भ गेलनि त गौंआँ लोकनिकें प्रसन्नता भेलनि जे एकटा दमगर भोज पारि लागत। सरझप्पीक बाद गौंआँ सभ गोनू झा क दलान पर जुमैत गेलाह आ हुनक पिताक महानताक बखान करैत वृषोरत्सर्ग श्राद्धक संग असिद्ध भोज करबाक सुझाब देब लगलथिन। बेर बेर gonu jhagonu jha ke kahanigonu jha storiesmaithili khissamaithili storiesmaithili storystories in maithiliगोनू झा Read More
मैथिली किस्सा : एक समय गोनू झा गरीबीक दिन काटि रहल छलाह। एकटा सेठसं ओ सय टाका कर्ज लेलनि। ओकर सुदि बढ़ैत गेल, जे हजार धरि ठेकि गेल। एक दिन सेठजीकें पता लगलनि जे गोनू झाक पुत्र के विवाह भ रहल छैन। ओ सोचलनि जे ऐन मौका पर ओत पहुँचल gonu jhagonu jha ke kahanigonu jha storiesmaithili khissamaithili storiesmaithili storySethjistories in maithili Read More
मैथिली किस्सा - गोनू झा रहथि सतर्क आ बुद्धिमान लोक छलाह। अपन बुद्धिमत्ता आ विद्वताक बल पर ओ सदैव मिथिलाक राजदरवार में आदर पाबथि आ यदा-कदा इनाम सेहो। एक बेर गोनू झा बांगक खेती नीक जकाँ कयने रहथि। उपजा सेहो नीक भेलनि। ओकरा बेचि नीक पाइ सेहो अर्जित कयलनि। मुदा gonu jhagonu jha ke kahanigonu jha storiesmaithili khissamaithili storiesmaithili storystories in maithiliबंगौर के चोरी Read More
मैथिली किस्सा - एक बेर राजाकें इच्छा भेलनि अत्यंत चतुर दरबारीक। एहि दृष्टिसं ओ दरबारी सभक एकटा बैसार आयोजित कयलनि। बैसारमे ओ कहलनि जे हमरा एकटा अत्यंत चतुर दरबारीक प्रयोजन अछि। ओकरा हम विचारकक रूपमे नियुक्त कर चाहैत छी, संगहि एहि विधायमे पारंगत व्यक्तिकें किछु बहुमूल्य उपहार देब चाहैत छी। gonu jhagonu jha ke kahanimaithili khissamaithili storiesmaithili storyबिलाड़ीमैथिली किस्सा Read More
मैथिली किस्सा: एक समयक बात अछि, कोशी नदीके किनारे एगो गुरु अपन चेला चिंतामणि के संग कुटिया बना के रहय छैलैथ। एक दिन गुरु आ चेला दुनु गोटे तीर्थयात्रा पर निकललाह। बहुत दूर चलला पर दुनू गोटे एगो अनजान नगर में पहुँचलाह।
नगर पहुँचला पर एगो बगीचा में खोपड़ी बना के kids storiesmaithili khissamaithili storiesअंधेर नगरी चौपट राजागुरूचिंतामणिमैथिली किस्सामैथिली बाल कहानीराजा Read More
मैथिली किस्सा : मिथिला दरबार प्रवेश द्वार पर नियुक्त एकटा द्वारपाल अत्यधिक लोभी आ घुसखोर छल। प्रायः दोसरे-तेसरे गोनू झाकेँ किछु-ने-किछु पुरस्कार भेटैत छलनि आ से देखि ओही द्वारपालकेँ करेज फाटय लगैक। ओ सदिखन मनमे यैह योजना बनाबय जे कोहुना गोनू झा केँ फेरमे देल जाय, जाहिसँ प्राप्त पुरस्कारक किछु gonu jhagonu jha ke kahanigonu jha storiesmaithili khissamaithili storiesmaithili storystories in maithili Read More


text:
नवका- पुरनका लेख सर्च करु...
आब छोट शहर लेल एयर इंडिया के हवाई सेवा
एयर इंडिया जल्दीए देश के छोट शहर के लेल अपन हवाई सेवा शुरू करय जा रहल अछि. असल मे देश मे काफी समय सं छोट-छोट शहर के लेल हवाई सुविधा के लेल मांग उठि रहल छल.
एयर इंडिया एहि मांग सं फायदा उठाबय चाही रहल अछि. संगहि संग नव-नव डेस्टीनेशन पर सेवा शुरू करला सं आमदनी सेहो बढ़त. एहि के लेल तैयारी शुरू करि देल गेल अछि.
एयर इंडिया एहि के लेल अपन विमान के संख्या बढ़ा रहल अछि. कनेक्टिविटी के लेल जरूरी संसाधन जुटाएल जा रहल अछि. इहो देखल जा रहलअछि जे जेहि ठाम सेवा शुरू कएल जाएत ओहि ठाम जरूरी इंफ्रास्ट्रक्चर अछि कि नहि?
एयर इंडिया के पास जेहि ठाम सं सेवा शुरू करय के मांग आएल अछि ओ मेट्रो शहर के छोड़ि... दोसर...तेसर दर्जा के शहर अछि. एहन शहर के संख्या अखन 42 अछि.
एयर इंडिया के मुताबिक 10 लाख सं बेसि आबादी वाला शहर सं एहन मांग आएल अछि. एहि मे बिहार के भागलपुर सेहो शामिल अछि. ई नीक खबर अछि. भागलपुर सं शुरू भेलाह सं एकटा बड़का इलाका के फायदा होएत.
पिछला दिन हम दरभंगा सं हवाई सेवा शुरू करय के बारे मे लिखने छलहुं. पटना के बाद दरभंगा सं हवाई सेवा शुरू भेलाह पर पूरा उत्तर बिहार... मिथिला... नेपालक लोक के सुविधा होएत.
मुदा ई सेवा शुरू होए एहि के लेल मिथिला के प्रमुख लोक... एमपी... एमएलए सभ के आवाज उठाबय पड़तन्हि. दिल्ली मे बैसल बिहारी लोक सभ के... बिहारी आइएएस...अफसर सभ के एहि के लेल दबाव बनाबय पड़तन्हि.
बिहार के नाम पर ओहिना पक्षपात होएत रहल अछि. अखन बिहार विकासक मार्ग पर आगां बढ़ि रहल अछि. ई काज भेलाह सं विकासक रफ्तार आओर बढ़त. लोक के हवाई सुविधा मिललाह पर निवेश सेहो बढ़त.
मिथिला मे फूड प्रोसेसिंग...आम...लीची...मखान...माछ... मिथिला पेंटिंग...लोककला सं जुड़ल सामान केर देश-दुनिया मे बड़का बाजार अछि. जरूरत अछि ओकर लाभ उठाबय के. आईटी के क्षेत्र मे सेहो काफी प्रगति भ सकैत अछि.
हवाई सेवा शुरू भेलाह पर जे बड़का-बड़का कंपनी केर अधिकारी... सीईओ... मालिक अखन मिथिला दिस नहि आबैत छथिन्ह ओ अएताह.... इलाका मे पाई लगैताह...निवेश होएत.
निवेश होएत तं लोक के रोजगार मिलत...लोक के जीवन स्तर मे सुधार आएत. मुदा ई सभ होए एहि के लेल अहां सभ के जोर लगाबय पड़त. हवाई सेवा शुरू भेलाह पर जरूरत पड़ला पर अहां सेहो झट द दिल्ली ...मुम्बई जा सकय छी.
फेर एक बेर शुरू भेलाह के बाद हवाई जहाज सेहो भरल जाएत. लोक के जखन एहि मे सुविधा बुझैएतन्हि तं ओ हवाई जहाजे सं अएताह -जएताह. अहांक कि विचार अछि? कि सोचय छी अहां? विमान सेवा शुरू होबाक चाही कि नहि?
हमर ईमेल:-info@hellomithilaa.com
सदस्यता लें टिप्पणियाँ भेजें (Atom)


text:
शीर्षक पढि कने उटपटांग लागल होयत. मोने सोचैत होयब जे लगभग पांच कोटि लोकक ठोर पर जाहि अमिट, अतिपावन भाषाक राज अछि, जे भाषा भारतक संगहि नेपाल मे सेहो विशेष प्रतिष्ठित अछि, जे भाषा अपन विशाल आ अमूल्य साहित्यनिधिक बल पर भारतीय संविधानक आठम अनुसूची मे विराजमान अछि, जे भाषा जनकसुता जानकीक कंठ-स्वर सं निकलल अछि, ताहि भाषा पर कोन संकट आबि गेल?
वा फेर सोचैत होयब जे हम बताह त' नहि भ' गेलहुं अछि? नाना प्रकारक सोच दिमागी समुद्र मे हिलकोर मारैत होयत. जं से सत्ते, त' अपन सोच कें कने स्थिर करी. असल मे ई प्रश्न आइ-काल्हि पद्मश्री उदित नारायण (झा) क' रहल छथि, सेहो पूरा तामझामक संग.
मायक भाषा संग मोह जिनगी भरि बनल रहैत छैक. चाहे कतेको स्वार्थंधता वा दंभता केर गर्दा मोन-मस्तिष्क मे हो मुदा जखन भावनाक प्रबल प्रवाह होइत छैक त' लोक कें मोन पड़ैत छैक माय, मातृभाषा आ मातृभूमि. ओ प्रत्येक वस्तु जाहि मे मातृअंश हो, एक-एक क' मोन पड़य लगैत छैक.
मैथिली मे गायन शुरू क' आइ सफलताक उच्चतम शिखर पर पहुंचल उदित नारायण कें कोनो एक भाषाक गायक नहि कहल जा सकैत अछि. भारतक अनेको भाषा मे ओ एक संग गबैत आबि रहल छथि.
कोनो सफल व्यक्तिक संग विवाद ओहिना लागल रहैत छैक जेना नवकनियाक संग लोकनिया. उदित नारायण सेहो एकर अपवाद नहि छथि. खैर जे हो, ओ सच्चा मैथिल छथि आ मैथिलीक प्रेमी छथि. पद्मश्री हेतु चयनित होयबा काल हुनक नागरिकता हेतु विवाद उठल छल. कतेको लोकनिक कहब छलनि जे ओ नेपालक छथि. मुदा जे हो, ओ मैथिल छथि चाहे नेपालक मिथिलाक होथि वा भारतक मिथिलाक. ओना सभ विवाद कें एकात करैत भारत सरकार हुनका पद्मश्री सं सम्मानित कयलक. मिथिलाक लेल इहो गौरवक बात.
आब अहाँ सोचैत होयब जे हम 'उदितायण' केर पाठ किएक क' रहल छी? असल मे, पुरहित कोनो आध्यात्मिक अनुष्ठान शुरू करयबा सं पहिने संकल्प करा लैत छैक, त' एखन धरि हम सैह क' रहल छलहुं. मुद्दाक बात आब.
वा फेर सोचैत होयब जे हम बताह त' नहि भ' गेलहुं अछि? नाना प्रकारक सोच दिमागी समुद्र मे हिलकोर मारैत होयत. जं से सत्ते, त' अपन सोच कें कने स्थिर करी. असल मे ई प्रश्न आइ-काल्हि पद्मश्री उदित नारायण (झा) क' रहल छथि, सेहो पूरा तामझामक संग.
मायक भाषा संग मोह जिनगी भरि बनल रहैत छैक. चाहे कतेको स्वार्थंधता वा दंभता केर गर्दा मोन-मस्तिष्क मे हो मुदा जखन भावनाक प्रबल प्रवाह होइत छैक त' लोक कें मोन पड़ैत छैक माय, मातृभाषा आ मातृभूमि. ओ प्रत्येक वस्तु जाहि मे मातृअंश हो, एक-एक क' मोन पड़य लगैत छैक.
मैथिली मे गायन शुरू क' आइ सफलताक उच्चतम शिखर पर पहुंचल उदित नारायण कें कोनो एक भाषाक गायक नहि कहल जा सकैत अछि. भारतक अनेको भाषा मे ओ एक संग गबैत आबि रहल छथि.
कोनो सफल व्यक्तिक संग विवाद ओहिना लागल रहैत छैक जेना नवकनियाक संग लोकनिया. उदित नारायण सेहो एकर अपवाद नहि छथि. खैर जे हो, ओ सच्चा मैथिल छथि आ मैथिलीक प्रेमी छथि. पद्मश्री हेतु चयनित होयबा काल हुनक नागरिकता हेतु विवाद उठल छल. कतेको लोकनिक कहब छलनि जे ओ नेपालक छथि. मुदा जे हो, ओ मैथिल छथि चाहे नेपालक मिथिलाक होथि वा भारतक मिथिलाक. ओना सभ विवाद कें एकात करैत भारत सरकार हुनका पद्मश्री सं सम्मानित कयलक. मिथिलाक लेल इहो गौरवक बात.
आब अहाँ सोचैत होयब जे हम 'उदितायण' केर पाठ किएक क' रहल छी? असल मे, पुरहित कोनो आध्यात्मिक अनुष्ठान शुरू करयबा सं पहिने संकल्प करा लैत छैक, त' एखन धरि हम सैह क' रहल छलहुं. मुद्दाक बात आब.
पड़ोसियाक घर मे हुलकी देबाक बेमारी सं के' ग्रसित नहि अछि? से भोजपुरी टीवी चैनेल मे हुलकी-बुलकी देइत रहैत छी. कतहु , कखनो मैथिली सुनबा-देखबा लेल भेटि गेल त' नयन तिरपित भ' गेल. से साल भरि सं बेसिए समय सं भोजपुरी टीवी चैनेल महुआ लोकक मनोरंजन क' रहल अछि. एही पर एकटा संगीत आधारित कार्यक्रम आबि रहल छल- सुर-संग्राम. लोकगीतक श्रोता लेल बहुत नीक कार्यक्रम छल ओ. एहि रियलिटी शो मे मैथिली भाषी प्रतिभागी सभ सेहो छलाह. जेना पूजा झा (दरभंगा), रिमझिम पाठक (धनबाद), आलोक कुमार (खगड़िया). आलोक कुमार, मोहन राठौर (यूपी)क संगहि विजेता रहलाह. एहि शो मे तीन बेर उदित नारायण अतिथि जज बनि क' आयल छलाह.
पहिल बेर जे जज बनि क' अयलाह त' प्रतियोगी प्रियंका सिंह (गोपालगंज) केर माय, जे ओहि दिन स्टूडियो मे उपस्थित रहथि, सं पूछि देलथिन जे मैथिली-उथली बजै छी की? असल मे हुनका ज्ञात नहि रहनि जे प्रियंका सिंह गोपालगंज सं छथि. उदित नारायण कें प्रियंकाक मायक पहिरावा देखि मिथिलानी होयबाक भ्रम भेल रहनि.
दोसर बेर मे ओ प्रतियोगी रिमझिम पाठकक उपनाम 'पाठक' देखि पूछि देलथिन- अहाँ मैथिली बजै छी की? रिमझिम लजाइत बजलीह- हं, थोड-बहुत. तकर बाद उदित नारायण हुनक गायिकी पर मैथिली मे कमेन्ट देलनि. एहि बात सं ई सिद्ध भेल जे हुनका ह्रदय मे मैथिलीक प्रति प्रगाढ़ प्रेम छनि. कारण, भोजपुरीक टीवी चैनेल पर मैथिली बजबाक हुनक छटपटाहटि सहजे देखल गेल. मुदा मैथिली के प्रोमोट करबाक लेल की कयलनि, आ की क' रहलाह अछि, से बेसी महत्वपूर्ण.
सक्षमे दिस संसार अपेक्षाक दृष्टि सं तकैत छैक. मैथिलीक अउनाहटि एही सं पता लगाओल जा सकैत अछि जे मैथिली अपना संसार मे जतेक हाथ-पयर मारबा मे सक्षम अछि, मारिये रहल अछि संगहि आन-आन भाषा-क्षेत्रक प्रिंट-इलेक्ट्रोनिक मीडिया मे सेहो घुसपैठ क' रहल अछि. जेना हिन्दी चैनेलक धारावाहिक सभ मे मैथिली गीत ओ संवाद सुनबा-देखबा मे आबि जाइत अछि त' भोजपुरी चैनेल महुआ पर त' कतेको चिन्हार मैथिली कलाकार रोजगाररत छथि त' एही चैनेल पर कहियो-काल मैथिली गीत-सिनेमा देखबा लेल सेहो भेटि जाइत अछि.
आब प्रश्न उठैत अछि जे आख़िर कहिया धरि घुसपैठे स' काज चलबैत रहब? समाचार पत्र, टीवी चैनल, सिनेमाक क्षेत्र मे ठोस काजक नितांत आवश्यकता अछि. कारण एहि सं भाषाक प्रसार व्यापक रूपे होइत छैक. मैथिली घेंट उठौलक अछि. कोलकाता सं मैथिली दैनिक पत्र (मिथिला समाद) आ दिल्ली सं टीवी चैनेल (सौभाग्य मिथिला) शुरू भेल अछि. एहि दुनूक आगां अपन प्रसार व्यापक करबाक चुनौती छैक. मिथिला क्षेत्रक लोक माछ खा शरीरे बलिष्ट आ दिमागे तेज होइत अछि त' पान खा स्वरक प्रखरता सेहो बनल रहैत छैक. संगहि एहि क्षेत्रक लोक मे मखान सं सादगी सेहो देखबा मे अबैछ.
मैथिलीक चर्चा अबिते विद्यापतिक छवि दृष्टि पटल पर नाचय लगैछ. विद्यापति मैथिलीक प्राण छथि, ताहि मे कोनो दू मति नहि. मुदा हमरा लोकनि कहिया धरि विद्यापतिये सं काज चलबैत रहब? हमरा लोकनि के गोसाओनिक घर सं निकलि बाहरोक बसात लगयबाक चाही. आधुनिक युगक मांगक अनुरूप अनुकूलित होयब आवश्यक.
आब प्रश्न उठैत अछि जे आख़िर कहिया धरि घुसपैठे स' काज चलबैत रहब? समाचार पत्र, टीवी चैनल, सिनेमाक क्षेत्र मे ठोस काजक नितांत आवश्यकता अछि. कारण एहि सं भाषाक प्रसार व्यापक रूपे होइत छैक. मैथिली घेंट उठौलक अछि. कोलकाता सं मैथिली दैनिक पत्र (मिथिला समाद) आ दिल्ली सं टीवी चैनेल (सौभाग्य मिथिला) शुरू भेल अछि. एहि दुनूक आगां अपन प्रसार व्यापक करबाक चुनौती छैक. मिथिला क्षेत्रक लोक माछ खा शरीरे बलिष्ट आ दिमागे तेज होइत अछि त' पान खा स्वरक प्रखरता सेहो बनल रहैत छैक. संगहि एहि क्षेत्रक लोक मे मखान सं सादगी सेहो देखबा मे अबैछ.
मैथिलीक चर्चा अबिते विद्यापतिक छवि दृष्टि पटल पर नाचय लगैछ. विद्यापति मैथिलीक प्राण छथि, ताहि मे कोनो दू मति नहि. मुदा हमरा लोकनि कहिया धरि विद्यापतिये सं काज चलबैत रहब? हमरा लोकनि के गोसाओनिक घर सं निकलि बाहरोक बसात लगयबाक चाही. आधुनिक युगक मांगक अनुरूप अनुकूलित होयब आवश्यक.
एकैसम शताब्दी मे मिथिलाक कराह-स्वर दरभंगा होइत सोझे दिल्ली पहुँचि रहल अछि त' मैथिलीक छटपटाहटि सहजहि अनुभव कयल जा सकैत अछि. आशा अछि मैथिल एहि बात के बुझैत अपन माय, मातृभूमि आ मातृभाषाक मान बढ़यबाक प्रबल प्रयत्न करताह.
हमरा लोकनि कें संयुक्त प्रयास सं एहन मिथिलाक सृजन करबाक अछि, जकर गमक सं वातावरण गमगमा जाय, जकरा देखने नयन तिरपित भ' जाय आ जकरा सुनने कर्णपटल धन्य भ' जाय. हमरा लोकनि कें एहन बसात बहयबाक अछि, जकर अनुभव मात्र सं ओकर पहिचान कयल जा सकय. हमरा लोकनि कें एहन परिवर्तन अनबाक अछि जाहि सं कम सं कम मैथिल मैथिल कें चिन्हबा मे धोखा नहि खा सकथि. हमरा एहन मिथिला बनेबाक अछि जाहि सं कोनो उदित नारायण के ई नहि पूछय पड़नि जे 'अहाँ मैथिली बजै छी की ?'
— रूपेश त्योंथ
(साल 2009 मे मैथिली दैनिक 'मिथिला समाद' लेल लिखल आलेख)
#पेटारमेसं


text:
एखन कालि खन भउजी सब गप्प करैत छेलखिन्हस जितियाक बारे में। जितिया मिथिला समेत बिहार आ यूपीक पुत्रवती महिला समाजमें बड्ड लोकप्रिय उपवास अछि। मान्यता अछि जे इ उपवास कयला सँ बेटा सबहक उमैर लंबा होइत छै। उपवासक बाद जीमूतवाहन-क कथा सुनल जाति अछि। हमारा विचार सँ भारतीय आ मिथिला-क श्रुति परंपराक हिसाब सँ इ कोनो गलत पंरपरा नहिं अछि। मुदा, पितृसत्तात्मक समाजक एकटा उदाहरण इ त्योहारों अछि। हमारा विचार सँ महिला विमर्शक बौद्धिक लोकनि आ महिला अधिकारक अलंबरदार सब एहि विषय पर कतेक पन्ना लिखने हैताह।
एहि त्योहार पर जे हम सोचि रहल छी आ जे हमरा याद आवि रहल अछि ऊ कनिक अलग अछि। सोइच ई रहल छी कि जितिया त्योहारक पीछे इतिहास की भ सकैत अछि? हमरा लगैत अछि कि सौ-दो सौ बरस या ओकरो सँ पहिनै जहन मृत्युदर बेहद ज्यादा छल, अकाल, बाढ और महामारी बैशी छल...लडाईयो होइते रहल छल। ऐना में लोक सबहक औसत उम्र कम होइत छल। ३५- या ज्यादा-ज्यादा ४०। ऐना में पंडित लोकनि घबरैल मां के इ त्योहार सुझैने हेथिन्ह।
बाप बेटा के लेल इ उपवास कियै नहिं करैत छैथ ई एकटा अलग आ मह्तवपूर्ण प्रन अछि। संभवतः कमाऊ इंसान के लेल विशेष उपवास आदि केनाइ ठीक नै होइत होई।
दोसर बात जे हमरा जितिया सँ याद आवि रहल अछि.. कि परिवार में सबसँ छोट हेबाक फायदा हमरा हमेशा भेटल। हमर बहिन सबके भी कखनो एहि बातक शिकायत नहि रहल कि मां हुनकर लंबा आयु केलेल कोनो व्रत नहि करैतच छथिन्ह।
जितिया उपवास शुरु होवा सं पहिले मां हमरा भोरे उठा दैत छलखिन्ह। बहिन सब जबरिया मुंह धुलवाक थारी में चिउडा-दही परोस देइत छैलखिन्ह। मैथिली में एहि प्रक्रिया को ओँठगन कहैत जाइत अछि।
संभव अछि कि मां अकेले खा लेबाक बात नींक नहिं जानैत होइथि। लेकिन इ काज एहि त्योहारक अभिन्न अंग भ गेल अछि, कि मां भोरे-भोर लिंग विभेद बिना सब बच्चा-बुच्ची के उत्कृष्ट खाना खुआ दैत चैलथिन्ह। तँ बुझियऊ कि हमहुं बिना कोनो हील-हुज्जत के सबटा चूडा-दही सरपोइट क- बिना कथु बजनें पुनः लंबी तान दैत छलहुं। भरल पेट.. नींद खुलैत-खुलैत ९ या दस बजबाके छल। भोरे-भोर एहि भोजनभट्टगिरी करअ में जे मजा छल, से आइयो याद आवि रहल अछि।
मन कअ रहल अछि जे जितिया सँ पहिने मां लअग गाम पर जाऊ, मुदा बॉस छुट्टी देवअ सँ मना कअ रहल अछि।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शुक्रवार, 30 मार्च 2012
भूत - वर्तमान ( कविता )
हमर बच्चा अंग्रेजी म बडड चरफर अछि
मैथिली नहिं आबेति छन्हि त की हेतेय
आई काल्हि त अंग्रेजीए सभ किछु छई
कतौ कुनु ठाम कमा खठा के जी लेतेय
आशिक राज -
ई सोचि ओ अपना बच्चा के
मिथिला के संस्कार नहिं देलेनि
ई देखि दाँतय आँगुर
कटलौंपरिणाम देखु की भेलेनि
बच्चा अंग्रेजी पढ़ला के बाद कहय छथि -
गाम म जायब त माटि लागि जायत
शहर म रहिके कलम खोसबाक
चाही माँ बाप क अनला स इज्जत पर पड़त
इज्जत क लेल कुकुर पोषबाक चाही
आब कक्का कहि रहल छथि -
मैथिली मिथिला के मर्म नहिं
जनलौंसजा ओकरे ई भेटि रहल अछि
साँस चलेति अछि तैं जीबय छी
नहिं पुछु जिनगी कोना कटि रहल अछि
समाप्त
आशिक’राज ’


text:
मिथिला मे आएल कोसी केर बाढ़ि के कारण इग्नू के दरभंगा क्षेत्रीय केंद्र सं जुड़ल विद्यार्थी सभ के परीक्षा शुल्क माफ करि देल गेल अछि. बाढ़ि केर कारण दिसम्बर 2008 के परीक्षा मे शामिल होए वाला दरभंगा क्षेत्रीय केंद्र के विद्यार्थी सभ सं परीक्षा फॉर्म भरय मे कोनो शुल्क नहिं लेल जाएत. मुदा एहि के लेल भरल परीक्षा फॉर्म दरभंगा क्षेत्रीय केंद्र या इग्नू मुख्यालय के 30 सितम्बर तक जरूर मिलि जएबाक चाहि. ह एकटा आओर ध्यान देबय केर बात अछि ई छूट सिर्फ दरभंगा क्षेत्रीय केंद्र सं फॉर्म भरल वाला विद्यार्थी के मिलत दोसर केन्द्र सं फॉर्म भरल वाला छात्र के नहि.
नवका- पुरनका लेख सर्च करु...
इग्नू: परीक्षा शुल्क माफ
मिथिला मे आएल कोसी केर बाढ़ि के कारण इग्नू के दरभंगा क्षेत्रीय केंद्र सं जुड़ल विद्यार्थी सभ के परीक्षा शुल्क माफ करि देल गेल अछि. बाढ़ि केर कारण दिसम्बर 2008 के परीक्षा मे शामिल होए वाला दरभंगा क्षेत्रीय केंद्र के विद्यार्थी सभ सं परीक्षा फॉर्म भरय मे कोनो शुल्क नहिं लेल जाएत. मुदा एहि के लेल भरल परीक्षा फॉर्म दरभंगा क्षेत्रीय केंद्र या इग्नू मुख्यालय के 30 सितम्बर तक जरूर मिलि जएबाक चाहि. ह एकटा आओर ध्यान देबय केर बात अछि ई छूट सिर्फ दरभंगा क्षेत्रीय केंद्र सं फॉर्म भरल वाला विद्यार्थी के मिलत दोसर केन्द्र सं फॉर्म भरल वाला छात्र के नहि.
1 टिप्पणी:


text:
------------------------------
हम दू मास सँ बड्ड जोर दुखित छलहुँ तैं चिट्ठी नहि दऽ सकलौं । अहाँ लिखैत छी जे बंगट बहुकें लऽकऽ कलकत्ता गेलाह । से आइकाल्हिक बेटा-पुतहु जेहन नालायक होइत छैक से तँ जानले अछि । हम हुनकाखातिर की-की नहि कयल । कोन तरहें बी.ए. पास करौलिएनि से हमहीं जनैत छी । तकर आब प्रतिफल दऽ रहल छथि । हम तँ ओहि दिन हुनक आस छोड़ल, जहिया ओ हमरा जिबिते मोछ छँटाबऽ लगलाह । सासुक कहबमे पड़ि गोरलग्गीक रूपैया हमरालोकनिकें देखहु नहि देलनि । जँ जनितहुँ जे कनियां अबितहिं एना करतीह तँ हम कथमपि दक्षिणभर विवाह नहि करबितियनि । 1500 गनाकऽ हम पाप कयल, तकर फल भोगि रहल छी । ओहिमेसँ आब पन्द्रहोटा कैंचा नहि रहल । तथापि बेटा बुझैत छथि जे बाबूजी तमघैल गाड़नहि छथि । ओ आब किछुटा नहि देताह आर ने पुतहु अहाँक कहलमे रहतीह । सेवा-सुश्रुषा करितथि । परञ्च ओ अहाँक इच्छाक विरूद्ध बंगटक संग लागलि कलकत्ता गेलीह । ओहिठाम बंगटकें 150 मे अपने खर्च चलब मोश्किल छनि कनियांकें कहाँसँ खुऔथिन । जे हमरालोकनि 30 वर्षमे नहि कएल से ई लोकनि द्विरागमनसँ 3 मासक भीतर कऽ देखौलनि । अस्तु, की करब ? एखन गदहा-पचीसी छनि । जखन लोक होइताह तखन अपने सभटा सुझतनि । भगवान सुमति देथुन । विशेष की लिखू ? कुपुत्रो जायेत क्वचिदपि कुमाता न भवति ।
*****************************

seg_langs: unk mai_Deva unk


text:
ऑनलाइन मीटिंग म' उपस्थि लोकनि सभ सँ पहिने बघवा केँ प्रमुख समस्या चिकित्सा, उच्च शिक्षा, विजली, सिचाई व्यवस्था, सफाई अभियान, नारी सम्मान आदि पर अप्पन - अप्पन पक्ष राखलनि। जाहि पर सर्वसम्मति सँ इ विचार भेल कि जाहि समस्या केर समाधान सभ गामवासी मिल खुद क' सकैत छी, पहिने ओकरे कायल जाय, जाहि समस्या केर समाधान लेल सरकारी सहयोग केर जरुरत होयत ओहि लेल सभ ग्रामीण एकजुट भ' सरकार सँ मांग करब। ख़ुदक सहयोग सँ होमै बला समस्या केर समाधान लेल निर्णय कायल गेल की सभ युवा मिल सप्ताह म' २ घंटा सफाई अभियान चला लोग सभ क' शिक्षित करबाक, स्वच्छता रखबाक, नारी सम्मान करबाक एवं एकता बढेबाक पहल कायल जाय।
एहि अनौखा व्हाट्स एप मीटिंग म' बघवा के युवा सभ बढ़ी - चढ़ी केँ भाग लेलाह। एहि सँ पहिने गुड्डू कुमार झा आर शिशिर राय केर अगुवाई म' बघवा के युवा सभ मिल बघवा विकास मंच नाम सँ एक अभियान शुरू करि गरीब बच्चा सभ क' निःशुल्क शिक्षा मुहैया करेबाक संकल्प लेना छल, जाहिक अंतर्गत गरीब बच्चा सभक स्कूल फीस भरबाक लेल गेल छल।
अपने क' बता दी कि बघवा विकास अभियान केर अध्यक्षता क' रहल गुड्डू कुमार झा आर शिशिर राय एहि सँ पहिने बघवा गामक क' ऑनलाइन वेब पोर्टल सँ जोरलन्हि। बघवा सहरसा जिलाक पहिल गाम अछि जाहि गाम केँ अप्पन ख़ुदक वेब पोर्टल अछि। बघवा गाम केँ www.bvmbaghwa.co.in के नाम सँ अप्पन वेबसाइट अछि, जाहि पर दुनिया भरिक लोग लेल बघवा सँ सम्बंधित सम्पूर्ण जानकारी ऑनलाइन उपलब्ध कराओल गेल अछि।
एहि तरह सँ समाज सेवा लेल युवा वर्गक आगू एनाय सराहनीय अछि। एहि प्रकारक उठाओल डेग सँ समाज क' नव दिशा भेटत आर हर बरख बघवा के कैको युवा अप्पन कठोर मेहनत के बल पर एक नव मंजिल प्राप्त करता संगहि आबै बला पीढ़ीक लेल आदर्श बनता। ओ अप्पन परिवार आदि के' प्रतिष्ठा बढेबाक संगहि बघवा गामक नाम सेहो रोशन करता।
बघवा के माटी कर्मठ एवं बुद्धिमत्तापूर्ण उर्वरक सँ पटल अछि। आवश्यकता अछि तेँ सिर्फ अपना आप क' बुझबाक जे कर्तव्य-मार्ग पर मजबूत इच्छा-शक्ति संग आगू कोना बढ़ल जाय। बघवा गाम क' आदर्श गाम बनेबाक लेल युवा लोकनि द्वारा उठाओल डेग क' हम्मर सलाम।
__भारत भूषण राय


text:
शिव
शिव हिन्दू धर्मके मुख्य देवता में सँ एक छी। भगवानके तीन रूप में सँ एक शिवके विनाशकर्ताके रूपमें चिन्हल जाएत अछि । हिन्दू धर्मके बहुतेक सम्प्रदाय में सँ शैव सम्प्रदायके अनुयायीसभ शिवके अपन प्रमुख देवता मानैत अछि आर वहि अनुसार वो महादेव, परमेश्वर आर बहुतेक नामसँ सम्बोधन करैत अछि । शिवके अधिकतर रुपेण शिवलिङ्गके रूपमें पूजा केल जाएत अछि ।
शिव हिन्दू धर्मके मुख्य देवतासभ में सँ एक ईश्वरके रूप छी । वेदमा हिनकर नाम रुद्र कहल गेल अछि ।
विशेषता[सम्पादन करी]
सन्दर्भ सामग्रीसभ[सम्पादन करी]
- ↑ For the name Kailāsagirivāsī (Sanskrit कैलासिगिरवासी), "With his abode on Mount Kailāsa", as a name appearing in the Shiva Sahasranama, see: Sharma 1996, p. 281.
बाह्य जडीसभ[सम्पादन करी]


text:
बड रे जतन सँ हम पोसली पुता केँ,
भूखे सुतली अपने मर ओकरा सुतौली खुआ केँ।
अपने हम मूरुख मुदा बौआ केँ पढौली,
काटि कष्ट पोथी लेल ढौआ जुटौली।
देखिते हमर पूत भेल फूटि जुआन,
मोने बीतल हमर कष्ट मुख पसरल मुस्कान।
ओहि बेरा जिद कयलक गेल ओ असाम,
महिनो ने लगलै पठौलक ढौआ कऽ काम।
तंग छली पहिने आब उबार भेल जान,
तकलीफ भेल छू-मंतर भेल दिन हमर असान।
आयल एक दिन बेरा मे बौआ कयने लाल कान,
देखली ओकर कान आ कि उडल हमर प्राण।
कमाइ हइ लोक ढौआ ढेरी परदेश जा,
मुदा भागि आयल बौआ हमर मारि खा।
किछु दिनक बाद भेल ढौआ केर टान,
भऽ गेल हमर समैया फेरो पहिने समान।
फेर गेल बेटा बम्बई अपन पित्तीक संग,
छली हम ने हरखित मुदा ओकरा छलै नव उमंग।
एहि बेर कमायल बौआ हमर ढौआ ढेर,
आब ने गरीब रहली देलक दिन फेर।
देखल नहि गेलनि भगवान केँ हमर दिन,
लेला हमर मुखक मुसकी ओ छीन।
आयल फेर बौआ हमर मारि खा बम्बई सँ,
उपर सँ तऽ ठीके छल मुदा टूटि गेल मोन सँ।
ककरा ने लगै हइ नीक अपन गाम-घर,
पेटक खातिर परदेश जाय पडै हइ मर।
भुखले रहब मुदा देबै ने जाय ओकरा देश आन,
अखनिये हम खेली सप्पत जा भुइयाँ थान।
— रूपेश कुमार झा 'त्योंथ'
Tags: साहित्य


text:
जनकविताक कालजयी शिल्प : भगैत
|| परिचय : रामबहादुर रेणु ||
|| पाठ : बद्री पँजियार, बीजो मरर, भूमी सदा ||
भगैत मिथिलाक एक अद्भुत धार्मिक ग्राम्य-गायन-शैली थिक। एहि मे नाट्य-तत्व सेहो पाओल जाइछ। एकर भाषा मैथिली थिक। मानल जाइछ जे एहि प्रकारक गायन आ एहि मे समाहित नाट्य-तत्वक आरम्भ 19 म शताब्दी सँ पूर्वहि भेल छल। भगैत, जकरा भगतै सेहो कहल जाइछ, एक पारम्परिक लोक-शैली थिक। एकर आयोजन मिथिला मे पूजाक रूप मे होइत अछि। आधुनिक बुद्धजीवी ग्राम्य-जीवनक एहि अटूट विश्वाश आ धार्मिक प्रयोजन केँ मनोरंजनक एक साधन मानै छथि, मुदा मिथिलाक ग्रामीण जन केँ भगैत मे अपन देवपुरुषक अप्रत्यक्ष रूप सँ उपस्थित हेबाक पूरा विश्वाश रहै छनि आ ई आयोजन भक्तिभाव आ सात्विक मानसिकता सँ कएल जाइत अछि। स्वच्छता आ पवित्रताक सीमा धरि एहि शैली केँ अपन प्रयोजनीयता बनौने राखल देखल जा सकैछ। मिथिलाक अलावे भगैत नेपाल आ पश्चिम बंगालक कतिपय क्षेत्रक ग्राम्य-जीवन मे अपन लोकप्रियता कायम कएने अछि।
भगैतक कथ्य पूर्णरूपेण धार्मिक शब्दावली आ भावना सँ ओतप्रोत होइत अछि। एहि मे ओहि महापुरुष लोकनिक गाथा गाओल जाइछ जे अपन जीवनकाल मे अद्भुत क्रियाकलापक माध्यम सँ अपन महत्ता कायम केलनि आ अपन जन्म केँ सार्थकतापूर्वक अलौकिक बना देलनि। ओ लोकनि अपन प्रभुत्व आ पराक्रम सँ समाजी लोकनि केँ जीवन-दान देलनि, कष्ट सभक निवारण केलनि, अपन योगबल आ सत्यवचनक कारण अनुकरणीय आ प्रशंसनीय बनलाह। हुनका लोकनिक परीक्षा देवता लोकनि धरि लेलनि आ अनेक प्रकारक वरदान देलखिन। एहि महापुरुष लोकनिक जीवन परम् दृढ़ आ आमजन सँ एहि अर्थ मे भिन्न रहलनि जे ओ लोकनि समस्त जगतक दुर्भावना केँ त्यागि जगत-कल्याण मे अपन सम्पूर्ण जीवन व्यतीत क' देलनि। ओ लोकनि पहिने तँ अनुकरणीय बनलाह आ तत्पश्चात हिनकालोकनिक गाथा जगह-जगह गाओल जाए लागल। एही क्रम मे एहि गाथा केँ गायनक स्वरूप भेटल आ ओ लोकनि देवपुरुषक रूप मे स्मरण कएल जाए लगलाह। भगैत सँ जुड़ल समाजी हिनका लोकनि केँ अपन देवता आ पूर्वज दुनू मानै छथि। एहि प्रकारक देवपुरुषक संख्या दू दर्जन सँ बेसी अछि। धर्मराज, ज्योति, कारू महराज, बेनी, बिसहैर, खिरहैर, कालीबंदी, बरहम, हरिया डोम, गहील, अन्दू बाबा, मीरा साहेब आदि देवपुरुषक जीवन-गाथा भगैतक गायन के मुख्य आधार थिक।
भगैतक तीन अंग मानल जा सकैत अछि- (1) गायन (2) नाट्य आ (3) दर्शक। एहि प्रकारक आयोजन मे संवाद केँ गाबि क' प्रस्तुत कएल जाइछ, मुदा बीच-बीच मे गद्य मे सेहो अभिव्यक्ति होइत अछि। भगैतक गीत सभक कोनो लिखित प्रमाण नहि अछि। भगैत-मंडली ओकरा अपना तरहेँ तैयार क' क' प्रस्तुत करैत अछि। मंडली मे जे आगाँ-आगाँ गबैत अछि, ओहि व्यक्ति केँ पँजियार कहल जाइछ। बाकी गायक सभ भगैतिया कहबै छथि। भगैतक गीत-गायन-गति तेज तथा सुर ऊँच होइत अछि। एकर संगीत अति तीव्र आ कोलाहल उतपन्न करबाक संगहि विशिष्टप्रभावी सेहो होइत अछि। संगीत आ ध्वनि-प्रभावक हेतु ढ़ोलक, झालि, खँजरी, डुगडुगी आदिक प्रयोग कएल जाइछ। सम्पूर्ण गायन-प्रक्रिया धार्मिक भाव मे सम्पन्न होइत अछि।
ओना तँ नाटकक अभिप्राय वास्तविकताक भ्रम उत्पन्न करब थिक, मुदा भगैतक नाट्य केँ सम्बंधित व्यक्ति लोकनि वास्तविक मानै छथि। हुनका लोकनिक दृष्टि मे संदेह कर बड़ भारी पाप थिक। हुनका लोकनिक मानसिकता एक खास तरहक मजगूत विश्वास सँ सराबोर रहैत छनि। संसार भरि मे कम्मे शैली प्रायः एहन हएत जकरा प्रति एहन अटूट विश्वाश आ दृढ़ धारणा देखल जाइत हो।
आयोजनक समय भगैतिया लोकनि कोनो पवित्र स्थान केँ कार्यक्रमक हेतु चुनि क' गोलाइ मे बैसै जाइ छथि। पँजियार गोलाइक अंदर बैसैत छथि। आगोजनक दौरान जाहि व्यक्तिक शरीर मे वर्णित देवपुरुषक प्रवेश होइछ, ओ भगता कहबैत छथि। भगैत शुरू भेला पर भगैतिया लोकनि बीच-बीच मे अपन कान मे अँगुरी द' क' बहुत ऊँच स्वर साधै छथि, जाहि सँ एक विशिष्ट प्रकारक मुद्रा बनैत अछि। गायनक क्रम मे भगताक शरीर मे वर्णित देवपुरुषक प्रवेश होइछ तँ भगताक शरीर काँपय लगैत अछि, क्रियाकलापक छटा अद्भुत आ असामान्य भ' जाइत अछि। ओ देवपुरुषक रूप मे अपन व्यवहार अभिव्यक्त करए लागैत छथि। हुनका आगू मे धूप-दीप, अक्षत-बेलपात, फल-फूल-मधुर आदि राखल रहैत अछि। उपस्थित जन-समूह केँ भगता भभूत, तुलसीपत्र, बेलपात, फूल आदि द' क' कल्याणक आश्वासन दृढ़तापूर्वक दै छथि। कोनो-कोनो भक्त सँ ओ अपन अप्रसन्नता सेहो व्यक्त करै छथि आ कानय सेहो लागै छथि। उपस्थित दर्शक ओहि काल भगता केँ अपन देवपुरुषक रूप मे देखै छथि। मानल जाइछ जे भगताक लेल योग आ उपासनाक विशेष महत्व होइत अछि। देवपुरुषक रूप मे अपन विश्वसनीयता देखेबाक हेतु भगता अपना मुँह मे आगिक गोला ल' लै छथि, दीपक आँच मे अपन जीह तपाबै छथि, हाथ मे अंगोरा ल' क' खेलै छथि, आगि पर चलै छथि। एहि प्रकारक अद्भुत ओ रोमांचक क्रिया प्रायः प्रत्येक भगैत-कार्यक्रम मे देखबा मे अबैत अछि। ई सभ बात असत्य प्रतीत भ' सकैछ, मुदा एहन होइत अछि। ई चाहे ओहि व्यक्तिक शारीरिक-मानसिक कारण सँ होइत हो अथवा आन कोनो अज्ञात कारण सँ।
भगैतक आयोजन मे उपस्थित श्रोता आ दर्शक भक्तक रूप मे आनन्द प्राप्त करैत छथि। ओ आत्मिक शांतिक अनुभव करैत छथि। भगैत मे दर्शक एकर अंग बनि जाइछ। एहि शैलीक एक फुट विशेषता इहो थिक जे एहि मे दर्शकक उपस्थितिक अनिवार्यता नहि अछि। बिना एको दर्शकक सेहो भगैत घन्टो धरि चलैत रहैत अछि। जँ दर्शक अछि तँ सेहो भगैत मे अपन सहभागिता कायम करैत छथि आ एहि समूचा प्रक्रिया मे दर्शक दर्शक नहि 'परफॉर्मर'क रूप मे संलग्न भ' जाइत छथि। भगताक प्रदर्शन मे मुख्यतः दर्शक आ भगताक बीच गद्य-सम्वाद चलैत अछि। तखन दर्शक भक्त आ भगता देवताक रूप मे होइत छथि।
गायनक ई आश्चर्यजनक शैली अद्भुत रूप सँ जाति-वर्ण सँ ऊपर उठि क' अपन अस्तित्व कायम केने अछि। ई एक पारम्परिक, धार्मिक, उच्च, भावुक, पवित्र सम्वेदनाक शिष्ट रूप थिक। भगैत मंडली मे कोनहुँ वर्गक, धर्मक, जातिक लोक शामिल भ' सकै छथि। ज्ञातव्य हो कि भगैतक देवपुरुष लोकनि मे डोम जातिक हरिया डोम आ मुसलमान सम्प्रदायक मीरा साहेब सेहो छथि। भगता लोकनि एहि मे सँ कोनो ने कोनो देवपुरुषक उपासक होइतहि छथि। भगैत गायकक रूप मे मुनेश्वर यादव, नटाय पँजियार, भोलन यादव, दुखीचन्द यादव, रेवती भगत, अर्जुन यादव, बेनी साह आदि प्रख्यात छथि। हिनका लोकनिक स्वर अत्यंत मधुर आ सधल-साधल होइत छनि। पारिश्रमिक ल' क' कार्यक्रम प्रस्तुत करबाक व्यवसायिक रेबाज हिनका लोकनि मे नहि छनि।
सांस्कृतिक दृष्टिकोण सँ भगैत गायनक एक प्राचीन शैली थिक। भगैतक धुन आ ताल केँ वर्तमान रंगमंच-संदर्भ सँ जोड़बाक कोनो प्रयास एखन धरि नहि कएल गेल अछि। विभिन्न पारंपरिक शैलीक अनुकरण कए रंगमंच अपन खूब समृद्धि केलक अछि, मुदा भगैत सन गायन-शैली, जाहि मे नाट्य तत्व तँ अछिए, कंसन्ट्रेशनक चरम बिंदु सेहो अछि, केँ आत्मसात कए एक नवीन प्रयोग आ नवीन कल्पनाक चेष्टा एखनधरि नहि भेल अछि। भगैत पर आइ धरि किछु खास लिखलो नहि गेल अछि। आइ आधुनिकताक चद्दरि ततेक नमरि गेल अछि जे ई अद्भुत शैली अपन अस्तित्व आ अस्मिता केँ ल' क' चिंतित अछि। संभव अछि जे दस बरखक बाद भगैत गौनिहार क्यो नहि बचय आ ई अद्भुत लोक गायन शैली लुप्ते भ' जाय।
भगैतक अध्ययन क' क' हमरालोकनि अपन सांस्कृतिक धरोहर आ अस्मिताक पहचान मे एक आर कड़ी जोड़ि सकैत छी। एकर विस्तृत संदर्भक खोज कए आधुनिक रंगमंच लेल एकर उपयोगिता बहार क' सकै छी। भगैतक देवपुरुष लोकनि पर नाट्यलेख तैयार करा कए तकरा वर्तमान सामाजिक सन्दर्भ मे व्यापक आयाम देल जा सकैछ। तखन भगैतक लुप्तिकरण-प्रक्रिया तँ रुकबे करत, भारतीय रंगमंच केँ एक नवीन संस्कार सेहो प्राप्त हएत।
भगैत
|| मीरा साहेबक भोजन प्रसंग ||
बरबा बर गै खसीया कनिया केँ नौतए ने गौ
छोट गे मुरगा दुलहिन गे हलाल केलकैए
कनिया परचा गोस लेलकै दुलहिन गै बनाय
हे गै रचिये रचि कए कनिया बनाबए लागलैए
कनिया जे बनबैए खाना छप्पन परकार ने गौ
किछु जोगे मगन सै भुजिया कनिया जे भुजाइए लेलकै
दुलहिन जे कबाब बनेलकै ने गौ
किछु जोगे गोस के सिरुआ झोर झोड़ाइए लेलकै
बनाइए लेलकै कनिया खाना छप्पन परकार ने गौ
ऐसन-ऐसन खाना कनिया डिल्ली मे बनाबए लागल ने
कनिया के खाना सौरभ करैए डिल्ली गमागम
खाना जे गे बनाए गए कनिया जोगे तैयार भेलै
कनिया गे रिकमी दुलहिन खाना लेलकै परोसि ने गौ
बधना जोगे मे गंगाजल दए कए उठाय लेलकै
कनिया जोगे खाना केँ रुमाल सँ गे झंपाय लेलकै
खाना उठाए कए कनिया तरहथ पर लेलखिन उठाय ने गौ
दुलहिन बधना के जल हाथ मे लेलखिन लगाय ने गौ
चलिए जोगे देलखिन रिकमी स्वामी जी के रनवास ने गौ
सासू जी के जे मोन दुलहिन केँ पड़ि गेलै हौ भइया
मोने-मोने दुलहिन करैए विचार ने गौ
पहिने जे खाना हम्मे सासूजी केँ खिलाय लेबै
हो खोदाइ बाबा, त'ब जेबै स्वामी जी के रनवास ने गौ
सासूजी के खाना कनिया परोसि लेलकै हौ भइया
खाना लेलकै जोगे रुमाल सँ झंपाय ने गौ
बधना के जल कनिया हाथ केँ लगाय लेलकै
चलिये देलकै सासूजी के रनवास ने गौ
रमकल झमकल कनिया चलि देलकै भइया
चलिये देलकै सासूजी के रनवास ने गौ
कनिया के बेबहार बीबी देख लेलकै हौ भइया
मामा हँसैए मोने-मोन मुसुकाइ ने गौ
मामा केँ हँसैत कनिया देख लेलकै हौ भइया
लाज सँ सरमेलै कनिया सरमाइए गेलै ने
की ए मामा टांग-पीठ उघार देखलक हौ भइया
की ए देखलक कुलच्छन बेबहार ने हो
मोने मोन सोचैत दुलहिन चलि देलकै हौ भइया
चलिये देलकै सासूजी के रनवास ने हो
घड़िये पलक मे दुलहिन जूमि गेलै हौ भइया
जूमिये गेलै सासूजी के हजूर मे हो
बोलिया बोलैऐ कनिया बोलै छै हौ भइया
दुलहिन जोगे सासू जी केँ समझाइ ने हो
एक रिकमी खाना बीबी पाबि लहो हौ भइया
खाना केरी सौरभ तोंहें पाबि लहो हे मामा
त'ब जेबै बियहुआ केरी रनबास ने हो
कनिया के कहनिया मामा सुनि लेलकै हौ भइया
तरबा के गोस्सा मगजिया चढ़ि गेलै ने हो
बोलिया बोलैऐ मामा बोलै लागलै हौ भइया
दुलहिन केँ कहैए जोगे समुझाय ने हो
छोटका खन्दान के बेटी छोटहा छें गै कनिया
छोटे सन तोर बुधि आ गियान छौ गे की ?
तोहरा जे राज मे हे दुलहिन उनटल की बेबहार होइ छौ
औरत के जूठ खाना मरद खाइ छौ गे की ?
|| गहीलक शिकार कथा ||
कौने बोन बोलै मैया कारी कोइलिया हे
मैया, कौने बोन बोलै छै हे मजूर
जगदम्बा मैया राज घुमती हे
बाबा बोन बोलै मैया कारी कोइलिया हे
मैया, भइया बोन बोलै छै मजूर
जगदम्बा मैया राज घुमती हे
कथी केरी तिरबा मैया कथी के धनुषिया हे
मैया कौने बोने खेलबह आ हे शिकार
जगदम्बा मैया राज घुमती हे
सोना केरी तिरबा मैया रुपा के धनुषिया हे
मैया, बीजू बोन खेलबह आ हे शिकार
जगदम्बा मैया राज घुमती हे
एक कोस गेलह मैया दुइ कोस गेलह हे
मैया, तीने कोस बीजू बोन हे शिकार
जगदम्बा मैया राज घुमती हे
एक बोन जोहलह मैया दुइ बोन जोहलह हे
मैया, तीने बोन जोहलह आ हे शिकार
जगदम्बा मैया राज घुमती हे
हरीनो ने मारह मैया बघबो ने मारह हे
मैया, बीछि-बीछि मारै छह हे मजूर
जगदम्बा मैया राज घुमती हे
हकलो जे कानै मैया बोन के मजुरनी हे
मैया, भरल भेस भरलह आ हे सिनुर
जगदम्बा मैया राज घुमती हे
बकसह बकसह मैया सीथ के सिनुरबा हे
मैया, भरल बेस हरह नै हे सिनुर
जगदम्बा मैया राज घुमती हे
जब हम्मे आ गे मजुरनी सिनुर बकसबौ गै
मजुरनी, की ए देबै हमरा केँ इलाम ?
जगदम्बा मैया राज घुमती हे
जब तोहें आ हे मैया सिनुर बकसबह हे
मैया, भरी राति नाच हम्मे देखाएब हे
जगदम्बा मैया राज घुमती हे
|| धर्मराज-जोतिक-संवाद : जोतिक के लिलसा ||
माया केर जे मायारूपिया केने
माया के केलखिन दैव हौ विस्तार
अपन रूप केँ छोड़ैए हौ अनरूपिया
धए लेलकै ब्राह्मण केर हौ सरूप
आठो अंग सँ शरीर मे अनरूपिया
बाबा बिभूत लेलखिन जे लगाय
हौ गेरुआ रंग जे बस्तर अनरूपिया
अंग मे दैव लेलखिन जे लगाय
माँझे आबली लिलार मे निरमोहिया
कैए लेलखिन तिलक ने हौ
तेरह ताग जनऊआ गोसाईं हौ
कन्हा पर जे लेलखिन हौ लटकाय
आ हौ साब नीक पोथिया छलिया गोसाईं जी
बाबा बगली मे लेलखिन जे लगाय
मधुरी बोल हौ बोलैए गोसाईं बाबा
चलू चलू हौ बीर पबनबीर
चलू बरैला - सन हौ च'र
बाट जे धेने पबनबीर
आबै छै बरैला - सन हौ च'र
हौ आगू जे आगू रामक दूत पबनबीर
पाछू दुलरुआ बाबू कालीदास
आ हौ घड़िये छन पलक मे नारायन
जूमि गेलै बरैला - सन हौ च'र
सुनह सुनह हौ जोतिक दुलरुआ
सुनि लैह सबद हौ हमार
आ हौ करह करह जोतिक खेलौनमा
कैए लेहो भेंट हौ मुलकात
बेर सँ जे कुबेरिया भेलै हौ बाबा भोग मे
बेर के लौटनिया लौटी गेल
देब-पितर मोर भूखल छै हौ बाभन
भुखले छै हौ पुत्र सन के सुग्ग'र
केना हम्मे मिलबह हौ बाभन
केना करबह भेंट ओ मुलकात
धरती के हम देब छियै ब्राह्मणदेब
सेहो तोहर मुलकात लेली ठाढ़
धरम केर माया तोरा छौ हे हौ जोतिक
कैए लेहो भेंट ओ मुलकात
आ हो गछी लेहो धरमक तूं बेबहार
हम्मे हे हौ जोतिक ओछ जाति ब्राह्मण जी
छियै जे हम डोम हौ धरिकार
सुग्गर - मांकड़ के गोस हम्मे खेलियै हे हौ बाबा
हम्मे आ हौ पौंपीपुर न'ग'र
केना गछबह बाबू हौ ब्राह्मण जी
केना गछबह धरमक हौ बेबहार
जाती के फिकिर नै तूं करह हे हौ जोतिक
माया केरी रूप जे अपरूप
धरम केर मतिया बाबू तोरे मे हे दुलरुआ
तेरह तागक बाभन यै ने बेकार हौ ने
मन के संताप तोहें तियागह हे हौ दुलरुआ
पथ गछह बरैला - सन हौ च'र
सत करह तूँ पहिने हे हौ बिपरा
सत करह ने बरैला - सन हौ च'र
एक सत जे करै छियह दुलरुआ
सत दोसर जे तोरे संग मे आइ
हौ तेसर सत जे करै छी हौ जोतिक
हम्मे तोहर संग मे हौ साथ
सत सँ बेसत हेबै हौ जोतिक
हम्मर धरम जेतै हौ बेरबाद
सुनह सुनह हे हौ बाबू ब्राह्मण जी
सुनि लेहो लिलसा हे हौ हमार
तोरहि सन के काया बाबा बिपरा
हमरा देहो बाबा हे हौ निरमाय
तब हम्मे गछबह बाबा बिपरा
गछबह हे हौ तोहर जे बेबहार
जेहने काया हम्मर छै जोतिक हौ
ओहने देबह तोहर हौ निरमाय
पथ गछह हौ बाबू जोतिक
पथ गछह बरैला - सन है च'र
|| जोतिक : केदली बोन हौ बास ||
कंचन काया तोड़ि कए हौ गोसाईं जी
कैए देलकै कोढ़िया के हौ शरीर
उठलो क'ल नै हौ आब
बैठलो क'ल नै हौ आब
अरबे-अरब फोका होइ छै नारायन
चलै शरीर सँ अगिनिया केरी हौ बान
नैना सँ नोर जे गिरै छै जोतिक केँ
बाबा पोंपीपुर हौ न'ग'र
कानिये हौ कानि कए शब्दैए बाबू जोतिक
आमा केँ कहैए समुझाय
बाभन नै ऊ रहौ हे गे आमा
रहौ दुलरुआ बाबू कालीदास
गै दैब केरी फभकी मे पड़ि गेलियै आमा
मैयो हे गै पोंपीपुर न'ग'र
बारह बरख के लिखनी लिखलकै हे गै आमा
दैब हमरा कदली बोन गै बास
बिन अन्न आ जल के गै आमा
बिन जूरी के गै बिन छाहरि केरी गै बास
धरमक कौल हम्मे पुरबै ले' गै आमा
चलि जेबै केदली बोन गै बास
जैनी के बेरिया गै आमा
हीतमन समाज केँ गै बजा
हमरा तोहें मरै दैह जोतिक हौ
मुख मे अगिया दिहो लगाय
तब तूं जइह जोतिक हौ
धरम केरी कौल जे हौ पुराय
उसर भूत जे हम होबै जोतिक हौ
बाबू हे हौ पोंपीपुर जे न'ग'र
बत्तीसो सुआ दूध हम्मे पियेलियह हौ जोतिक
साड़ि लेलियै सोइरीघर मे जाय
दूधहि के दाम तूं चुकाय दै हौ जोतिक
तब जइह केदली बोन हौ बास
दूनू मुक़ा मारैए मन्दोदरि
छाती मारै मैयो अज गे मारि
कानए लागलै हाबी हाबी जोतिक केरी आमा
कानैए गै रोदना हौ पसारि
कानिये जे कानि कए गै आमा
कहैए जे दैब केँ समुझाय
मांगल-चांगल हमरा देलहो ने गोसाईं हौ
देलहक तूंहे एके बेटा जोतिक
उहो बेटा केँ आइ हरि लेलह गोसाईं हौ
केकरा देखि कए बान्हबै हौ धैरज
डेरा-डेरा दौड़इए जोतिक केरी आमा
हितमन केँ कहैए हौ समुझाय
सुनह सुनह हीतमन समाज हौ
सुनि लेहो परेम के हौ बात
हौ हमरो जे बेटा जोतिक, समाज हौ
जाइए केदली बोन हौ बास
माँगे छह जे भेंट-मुलकात समाज हौ
चलह चलह हम्मर हे हौ दुआरि
जाही दिन मे बेटा के सुदिन रहौ गे आमा
सन्मुख रहौ दाता हौ निरायजन
मैयो पोंपीपुर गे न'ग'र
निरधन केँ जे धन देलकौ बेटा तोहर
मरोछनी केँ जे कोखिया
निपुत्र केँ जे पुतफ देलकौ गै आमा
तहिया तूं नै कहलें चलह चलह हौ हितमन
आइ किए जेबौ तोहर हे गे दुआर ?
आइ जब दीन तोर दुरदिन भेलौ आमा
दैब जे बेमुख भेलौ बाबू कालीदास
कंचन-काया केँ हरि लेलकौ आमा
काया देलकौ कोढ़िया के गै शरीर
कोढ़ियो गैत पर दैब लिखलकौ गे आमा
लिखिये देलकौ बारह बरस बनबास
चीन्हल लोक जे अनचिन्ह केलकौ गे आमा
हितमन कए देलकौ गै बीरान
भने कोढ़िया जाइ छौ गे आमा
जाइ छै गामक हे गे बलाय
नैना नोर जे झरै छै गे आमा
भूम पर गिरैए मैयो ओंघराय
कलपिए कलपि कानै छै गे आमा
मैयो हे गै पोंपीपुर न'ग'र...
|| कोइली - जोतिक - संवाद ||
हमरा तेजि क' भागल जाइत छह गुरु
जाइ छह बिपत के बन हौ गुरु बास
बड़ी ही जतन सँ हमरा पोसलह हौ गुरु
पोंपी मे दूधभात हमरा खिलाय
आ हौ तोहरे जे संग हमहुँ जैबह हौ गुरु
करबह हमहुँ केदली बोन हौ बास
भूख तोरा लागतह हौ गुरु बाबा
दूबि तोरि मुँह मे देबह लगाय
चोंच सँ जे जल आनि कए हौ गुरु
मुख मे देबह हम्मे तोरा पियाय
चढ़ैत मास बैसाख जे हौ गुरु
होइ छै रोहनिया - सन हौ नक्षत्र
तर धरती तबिये जाइ छै हौ गुरु
ऊपर तबिये जाइ छै असमान
कोढ़िया गैत मे रौदा लागतह गुरु
छन छन करतह तोहर हे हौ शरीर
जाहाँ जाहाँ रौदा तोरा लागताह हौ गुरु
पंखिया सँ करबह जूरी छाँह
तोरे सेवा कए कए मरबै हम्मे गुरु
हमहुँ केदली बोन मे हौ बास
गे कोइली
नै जो नै जो संग - साथ हमर गै कोइली
सेवा कर तूं आमा केर गै ठाम
बिना बेटा के ऊआलिस के जे कोइली
छोडलहुँ लखिमा बूढ़ी गे माय
बिपती के बोन जे भागल जाइ छी कोइली
हम्मे केदली बोन के गै बास
बेटा के बदला तूं बेटा बनिहें गे कोइली
आमा के तूं पोंपीपुर न'ग'र
जत्ते करबें आमा के तूं सेवा गे कोइली
तते सुफल हैत केदली केर गै बोन
हौ गुरु महराज
आमा के देखबैया दैब छै पितर छै
तोरा नै छह अप्पन कोई समांग
चीन्हल लोक तोरा अनचीन्ह केलकह गुरु
आमा केँ छै बाबू कालीदासक आस
बोन केरी हम पंछी छी हौ गुरु
हम्मे नै छी लोक आहौ मनुख
बिपती के बेर नै हम छोड़बह हौ गुरु
जैबह तोरे संग केदली बोन
तोरा जे दरसन बेगर हौ गुरु बाबा
पोंपी मे तेजि देबह हम्मे परान
ई बध लागताह तोरे हौ गुरु महराज
हमहुँ जैबह केदली बोन हौ बास
मधुरी जे बोलिया कोइली बोललै रोदन मे
एतना बोलैत गेलै हौ लटुआय
खोलिए जे देलकै पिंजरबा जोतिक हौ
कोइली केँ साथ लेलखिन हौ लगाय।
सौजन्य : श्री बद्री पंडित पँजियार (बनगाँव), श्री बीजो मरर (सतरबार), श्री भूमी सदा (महिषी) तथा मध्यप्रदेश लोककला परिषद, भोपाल। प्रस्तुत सामाग्री एतए 'देशज' (सम्पादक : तारानन्द वियोगी आ अविनाश) सँ साभार प्रस्तुत अछि।


text:
चुनाव केर घोषणा भेल नहिं कि राजनीतिक हलचल शुरू भs गेल. सभ पार्टी के नेता अपन- अपन गोटी बैसाबय मे जुटि गेलाह. पार्टी सभ सेहो तालमेल करय मे लागल छथि. सरकार के कामकाज के बखान करय वाला विज्ञापन सं अखबार सभ भरल पड़ल अछि. पूरा के पूरा अखबार विज्ञापन सं अटल अछि. करोड़ों ऱुपया खर्च भs रहल अछि. मंदी के एहि दौर मे लाखों लोक के रोजगार मिलि रहल अछि. मुदा सभसं बड़का सवाल अछि कि अहां किनका चुनबय? लोक मझधार मे फंसल छथिन्ह. एक तरफ नीतीश जी छथि त दोसर तरफ लालूजी... फातमीजी ... शकील जी आओर पासवान जी.
ई गप्प जरूर अछि जे लालूजी आओर राबड़ीजी के पार्टी के शासन काल मे बिहार काफी पिछड़ि गेल. बिहार देश के दोसर राज्य के तुलना मे काफी पाछां रहि गेल.
एकर अंदाजा बिहार सं बाहर गेलाह के बाद लगैत अछि जे दोसर राज्य कतेक उन्नति कs गेल अछि. विकास के मामला मे त पिछड़ल मुदा हत्या... अपहरण... हिंसा... रंगदारी... मारिपीट मे काफी आगां चलि गेल. सांझ के बाद लोक के घर सं निकलनाय मुश्किल भs गेल छल. लोक गाम- घर छोड़ि दिल्ली... मुम्बई... पंजाब दिस पराय लगलाह. मुदा दोसर ठाम बिहार के लोक के नीच दृष्टि सं देखल गेल... बिहारी कहि के चिढ़ाएल गेल...
भैया कहि कs पुकारल गेल. मुम्बई सं मारि कs भगाएल गेल... असम मे मारल गेलाह. भाई भतीजावाद... जातिवाद के राजनीति के लs क बिहार देश मे बदनाम भs गेल. स्कूल कॉलेज के पढ़ाई -लिखाई चौपट भs गेल... सभ ठाम माफिया...बाहुबली के जोर चलय लागल. छात्र सभ सेहो पढ़ाई लेल दिल्ली आओर दक्षिण दिस रुख करय लगलाह. शांति प्रिय लोक सभ जमीन...खेत खलिहान बेच बाहर दिस जाय लगलाह. उद्योगपति... दोकानदार सभ अपन धंधा बंद कs दोसर ठाम चलि गेलाह. बिहार के हर क्षेत्र मे नुकसान सहय पड़ल. लिखय लागब त बड़का पोथी लिखा जाएत. ई गप्प सभ लोक जानय छी.
एहन स्थिति मे... हालात मे नीतीश कुमार जी बिहार के मुख्य मंत्री बनलाह. लोक के उम्मीद जागल. कइटा चीज पर लगाम लगएलाह. कानून व्यवस्था के स्थिति मे सुधार आएल.
लोक मे एक बेर फेर सं शांति... सुरक्षा के भाव बनय लागल. सड़क आओर विकास के काज रफ्तार पकड़य लागय मुदा कोसीक बाढ़ि के बाद एहि रफ्तार पर ब्रेक लागल अछि. कोसी के बाढ़ि मे भारी नुकसान भेल. सरकार बाढ़ि के रोकय मे विफल रहल. अगर बाढिं नहिं आएल रहैत... कुसहा के बांध नहिं टूटल रहैत त विकास के गाड़ी काफी आगां गेल रहैत. ई त बात भेल नीतीश जी के मुदा ई चुनाव राज्य के लेल नहिं भ रहल अछि. ई चुनाव भs रहल अछि केंद्र के लेल. लोक सभ के ई ध्याम मे राखय पड़तन्हि जे केंद्र मे ककर सरकार बनय. एहि चुनाव सं बिहार सरकार पर कोनो खास फर्क नहिं पड़त. फर्क ई पड़त जे अगर केंद्र मे एनडीए के सरकार बनत त दुनु सरकार मे तालमेल बेसि रहत.
मुदा ई ध्यान मे सेहो राखय पड़त जे बिहार सं बाहर केंद्र के राजनीति मे अपन पैर जमएला के बाद लालू जी नीक काज कs रहल छथि.
लालूजी केंद्र मे मंत्री बनला के बाद बिहार के लेल सेहो बड़ काज कएलाह . छोटी लाइन के बड़ी लाइन मे बदलय के गप्प होय आ नवका रेल चलाबय के बिहार के प्राथमिकता देलखिन्ह. गरीब रथ... बिहार सम्पर्क क्रांति रेल होय आ रेल कारखाना... रेल मरम्मत कारखाना... रेल डिवीजन करोड़ो रुपया के प्रोजेक्ट बिहार मे लगएलाह. बिहार मे खास ध्यान मिथिला पर देलखिन्ह. दरभंगा... जयनगर... सीतामढी... निर्मली... लौकहा... मधेपुरा पर विशेष ध्यान देलखिन्ह. एहन मे लोक सभके ई ध्यान मे राखय पड़तन्हि जे अगर दोसर कोनो सांसद रेल मंत्री बनय छथि त लालू जी जे काज शुरू कएलाह ओकर रफ्तार धीमा पड़ि सकैत अछि. रेल के मामला देखल जाए त लालू जीक जीतनाय जरूरी लगैत अछि. ओना अखने ई नहिं कहल जा सकैत अछि जे ओ फेर सं रेल मंत्री बनताह. मुदा कोनो मंत्री बनताह अपन प्रोजेक्ट के रफ्तार धीमा नहिं होय देताह.
चाहे ओ केंद्रीय विद्यालय के मामला होय आ अलीगढ़ विश्वविद्यालय आ मौलाना आजाद विश्वविद्यालय के. फेर इग्नू के रिजनल सेंटर बनाबय के होय आ दोसर शिक्षण संस्थान लाबय के फातमी जी जोर- शोर सं लागल रहलाह. लालूजी के रेल के बेसि काज मिथिला मे लाबय लेल मजबूर करय मे हिनकर हाथ छनि. फातमी जी त दरभंगा मे रेलवे के डिवीजन लाबय लेल लालू जी के तैयार कs लेने छलखिन्ह मुदा योजना आयोग एहि पर अड़ंगा लगा देलक.
मधुबनी के सांसद डॉ शकील अहमद जी सेहो कोनो कम काज नहिं कएलाह. पूरा मिथिला के टेलीकाम क्रांति सं जोड़ि देलाह.
पासवान जी सेहो कारखाना के लेल जमि कs काज करलाह. ई सभ सांसद बिहार के कोटा सं यूपीए सरकार मे मंत्री छथिन्ह आओर हिनकर सभ रे नीक प्रतिष्ठा छनि. काज सेहो नीक क रहल छथिन्ह.
अगर सभ गोटे जीत कs जएताह आओर फेर सं मंत्री बनताह त बिहार के लेल नीक गप्प रहत. त एहि बेर वोट देबय सं पहिने सभ किछ पर सोच- विचार करय पड़त. विकास के ध्यान मे राखय पड़त. त आब बताउ किनका चुनबय ? भारत मे गुप्त मतदान होएत अछि. कोई अहां सं नहिं पूछि सकैत अछि जे ककरा वोट देबय. मुदा एहि बेर जे हालत अछि ओहि मे अहां अपन विचार सं त लोक के अवगत त कराए सकैत छी. त जल्दी सं अपन विचार...कमेंट लिखि क भेजय के कष्ट करु.


text:
नवका- पुरनका लेख सर्च करु...
डांस इंडिया डांस मे ALISHA
जीटीवी पर डांस पर आधारित एकटा कार्यक्रम आबैत अछि 'डांस इंडिया डांस'. एकर फाइनल 30 तारीख के होए वाला अछि . अहां के ई जानि के खुशी होएत जे रांची के एकटा लड़की अलीशा सिंह फाइनल तक पहुंचल छथीह. मुदा ई जानि अहांक खुशी आओर बढ़ि जाएत जे अलीशा के पिताजी राजो सिंह मूलरूप सं मधुबनी जिला के बेनीपट्टी के छथिन्ह. राजो सिंह जी रांची मे बसि गेल छथिन्ह. अलीशा सिंह के मां सेहो मधुबनी के छथिन्ह. हिनकर मातृक सेहो बेनीपट्टी सं सटल गाम मे अछि.
अलीशा के डांस के स्टाइल सभ प्रतियोगी सं अलग अछि. लड़की होएत हिनका मे प्रभुदेवा आओर माइकल जैकसन के झलक मिलैत अछि. अलीशा के जीताबय के लेल मधुबनी... मिथिला के लोक सभ एसएमएस पर एसएमएस करि रहल छथिन्ह. अगर अहां सेहो मैसेज करय चाहय छी त मैसेज बॉक्स मे जा ALISHA टाइप कs ओकरा 57575 पर भेज सकय छी. SMS अहां 30 तारीख के राति 9:30 तक भेज सकय छी.
अलीशा के डांस के स्टाइल सभ प्रतियोगी सं अलग अछि. लड़की होएत हिनका मे प्रभुदेवा आओर माइकल जैकसन के झलक मिलैत अछि. अलीशा के जीताबय के लेल मधुबनी... मिथिला के लोक सभ एसएमएस पर एसएमएस करि रहल छथिन्ह. अगर अहां सेहो मैसेज करय चाहय छी त मैसेज बॉक्स मे जा ALISHA टाइप कs ओकरा 57575 पर भेज सकय छी. SMS अहां 30 तारीख के राति 9:30 तक भेज सकय छी.
सदस्यता लें टिप्पणियाँ भेजें (Atom)


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
मंगलवार, 25 दिसंबर 2012
गजल
नीक नीक लोकक ई केहन काज अछि
बेटा बेचैत नै कनिको किए लाज अछि
मायाक महिमा सगरो पसरल अछि
जतए देखू आब रुपैयाक राज अछि
धर्म निकलैत अछि पाखण्डमे बोड़ि क'
नवका आइ केहन एकर शाज अछि
बैमानी शैतानी बिच्चेठाम पोसाइ छैक
शुद्धाक जीवनमे तँ खसल गाज अछि
अप्पन बड़ाइमे 'मनु' बुड़ाइ करै छी
माथक बनल ई कएहन ताज अछि
(सरल वार्णिक वर्ण, वर्ण - 15)


text:
मतदान के कम होए के लेल कइटा कारण बताएल जा रहल अछि. किछ लोकक कहनाय छनि जे वोट के लेल ई मौसम नीक नहिं अछि. एतेक गर्मी मे रौद मे ठाड़ भs वोट देबय लेल अपन बारी के इंतजार करनाय नीक नहिं. एकटा वोट देबय लेल किएक बीमार पड़ु. जतेक वोट नहिं देब ओतेक के दवा-दारु करय पड़त. छुट्टी के दिन लोक दलान पर बैसि ताश खेलय मे लागल रहलाह आ गप्प मारैत रहलाह. किछ दुपहरिया मे बाहर निकलय सं बचय लेल खाट... सफरी पर पड़ि रहलाह. कईठाम लोक के कहनाय छलनि जे कतेक देर ठाड़ रहलाह के बाद जखन नंबर आएल त लिस्ट मे नामे गलत होबाक कारणे वोट नहिं दs पएलहुं. किछ लोक के त इहो कहनाय छनि जे आरजेडी-एलजेपी आओर कांग्रेस के एक दोसरा के खिलाफ लड़य के कारण किछ लोक संशय मे पड़ि वोटे देबय नहिं पहुंचलाह. मधुबनी मे त कांग्रेस के शकील अहमद जी के खिलाह आरजेडी के अब्दुल बारी सिद्दीकीजी के ठाड़ करय सं सेहो किछ मतदाता खिसियाएल छलाह. कहय वाला लोक त इहो कहय छथिन्ह जे पहिने मतदाता पत्र सं वोटिंग होए छल त एकमुश्त वोट छापल जाए छल मुदा आब ईवीएम मशीन... चुनाव आयोग के सख्ती आओर लोक के जागरुक होए के कारण बूथ कैप्चरिंग आसान नहिं रहि गेल अछि. एहि सं जे असल वोट छल सेहे पड़ल अछि. एहि तर्क मे सेहो किछ दम अछि.
ओना जे कहिऔ बिहार मे वोट कम पड़य के एकटा आओर सभ सं महत्वपूर्ण कारण ई अछि जे आब लोक गाम - घर मे रहैत कहां छथिन्ह. बिहार के कोनो गाम घर मे जाउ. हर घर - परिवार सं दु चारि टा लोक दिल्ली... पंजाब... हरियाणा... असम... मुम्बई त कोलकाता मे छथिन्ह. विद्यार्थी सभ सेहो पढ़ाई- लिखाई लेल दिल्ली... बंगलौर... पूणे ...कोटा के रूख कएने छथि. जखन बेसि लोक काम -काज... पढ़ाई-लिखाई लेल गाम-घर सं बाहरे छथिन्ह त फेर वोट के देथिन्ह. आओर जखन वोट नहिं देथिन्ह त प्रतिशत त कम होएबे करत. कि कहबाक अछि अहां के ?


text:
दरभंगा, मिथिला मिरर-निशांत झा: विशिष्ट दत्तक ग्रहण संस्थान दरभंगा के माध्यम सं एकटा भारतीय मूलक इंग्लैण्ड मे रहनिहार दंपति हरमन कौर एकटा बच्ची के गोद लेलनि। अहि अवसर पर दरभंगा के जिलाअधिकारी डा0 चंद्रशेखर सिंह सहित बहुतो गणमान्य उपस्थित छलाह। हरमन कौरक पैतृक गांव चंडीगढ़ अछि, आ ओ वर्तमान मे अप्पन पति कुल्जिन्दर खेलाक संग इंग्लैण्ड मे रहैत छथि।
हरमन कौर इंग्लैण्ड मे कॉस्मेटिक डिजायनर के काज करैत छथि आ हुंकार पति इंग्लैण्ड मे बीबीसी न्यूज़ मे कार्यरत छथि। हरमन कौर मीडिया स बात-चीत मे कहलनि जे, हुनकार विवाह के 15 वर्ष बीत गेल मुदा एखन धरि संतानक सुख नहि भेटलनि। तहन जा कय दू वर्ष पहिने कारा के माध्यम स बच्चाक तलाश शुरू केलहु आ आय कामयाबी भेटल।
ओतहि दरभंगा के जिलाधिकारी चंद्रशेखर प्रसाद कहलनि जे, दरभंगाक ई पहिल मौक़ा अछि जहन कोनो विदेशी दाम्पत्य एतय आबि कय बच्चाक गोद लेलनि।


text:
भौतिक शास्त्र
भौतिकशास्त्र विज्ञानक एकटा मूलभूत शाखा छी । एहि मे पदार्थ, ओकर व्यवहारक आओर ओकर अपन परिवेशक सङ परस्परक्रियाक अध्ययन, सूक्ष्म आ स्थूल दुनु स्तर पर कएल जाएत छैक। एहि विज्ञानक अध्ययनक उद्देश्य एक दिश यतए प्रकृतिक उत्पत्ति, विकास,संरचना आओर ओकर व्यवहार केँ मूलभूत रूप सँ बुझनाए छी ततए दोसर दिश मानवक सुख-सुविधाक आ उन्नतिक लेल तकनीकक विकास कएनाए छी।
उपशाखासंपादित करें
- शास्त्रीय भौतिकशास्त्र
- यन्त्रशास्त्र
- ऊष्माबलशास्त्र
- विद्युतबलशास्त्र
- ज्योतिशास्त्र
- नव भौतिकशास्त्र
- प्रमात्राशास्त्र
- सापेक्षसिध्दान्त


text:
पशुपतिनाथ मन्दिर
पशुपतिनाथ मन्दिर काठमाडौं जिलाअवस्थित ऐतिहासिक धार्मिक, पर्यटकीय महत्वपूर्ण स्थल छी। ई मन्दिर काठमाडौं जिलाक का म पा वार्ड नम्बर ८ म बागमती नदीक किनारम रहल अछि । ई मन्दिर २४० हेक्टर जग्गामा फैलल अछि । पशुपतिनाथक मन्दिर सांस्कृतिक सम्पदा अन्तर्गत युनेस्को विश्व सम्पदा क्षेत्र म नामकन अछि। सन् १९७९म युनेस्को पशुपतिनाथ मन्दिरक विश्व सम्पदा क्षेत्रम सूचीकृत करने छेलाह ।[१] काठमाडौं उपत्यका प्राचीनतम धार्मिकस्थल प्रमाणित होएक आर अति प्राचीन पूजास्थल, मठ मन्दिर आर मूर्तिसभ तथा प्राचीन अभिलेखसभक अवस्थित होएक पशुपतिनाथको मन्दिर क्षेत्र खुला संग्रहालय जेहल लगैत अछि । शैव, शाक्त, वैष्णव, बौद्ध, जैन सौर, गाणपत, नाथ सिख आदि प्रमुख सम्प्रदायका भक्तजनसभक लागि पशुपति क्षेत्र सदैव समान आस्था एवं श्रद्धाको केन्द्र रहल अछि । पशुपति क्षेत्रम विभिन्न सम्प्रदायका विभिन्न स्मारक एवं पुजास्थल अखाडा सहो रहल अछि । [२] पशुपतिनाथक मन्दिर एक जीवन्त सम्पदाक रुपमा रहल अछि । जन्म सं मृत्यु तक संस्कार सम्पन्न होएवाला ई पावन स्थलम वागमती नदी आर महिमा बढेंन् अछि ।
सन्दर्भ सामग्रीसभ[सम्पादन करी]
- ↑ "विश्व सम्पदा सूचीमा प्रस्तावित डेढ दर्जन सम्पदा ओझेल", review publications, अन्तिम पहुँच १ अगस्त २०१३।
- ↑ "श्री पशुपतिनाथ", pashupati area development trust, अन्तिम पहुँच १ अगस्त २०१३।


text:
मिसेल ओबामा
मिसेल ओबामा (जन्म १९६४ जनवरी १७) अमेरिकाक ४४अम राष्ट्रपति बाराक ओबामाक पत्नी तथा पहिल एफ्रो-अमेरिकी प्रथम महिला छल । जनवरी १७, १९६४ मे जन्म भेल मिसेल ओबामा एक अमेरिकी कानूनविद आर लेखक छी । ओ संयुक्त राज्य अमेरिकाक पुर्व राष्ट्रपति बाराक ओबामासँ विवाह केनए अछि ।
परिवार[सम्पादन करी]
मिशेल क परवरिश दक्षिणी शिकागो म भेल छल । हुनकर पिता वटर पन्टमे कर्मचारी छल आ हुनकर पत्नी एक स्कूलमे सचिव छल । ओ प्रिन्सटन विश्वविद्यालय आ हार्वर्ड ल स्कूलस ग्रेजुएशन कएने अछि। पहिल भेंटमे बराक आ मिशेल द्वारा स्पाइक ली कऽ चिलचित्र डू द राइट थिङ्ग देखल गेल। ओकर बाद ओसभ अक्टूबर सन् १९९२ मऽ विआह कएने छल । हुनका दुईटा पुत्री ,मालिया आ साशा अछि।


text:
कटिहार नगर निगम क्षेत्र निवासी अधिवक्ता रेणु तिवारी केँ पुत्री शिल्पी केर चयन तीन बरख पहिने ओएनजीसी अंकलेश्वर, गुजरात म' भेल छल। कटिहार केँ ज्वाहर नवोदय विद्यालय सँ बरख 2006 म' दसवीं केर परिक्षा म' टॉपर रहल शिल्पी केर प्रारंभिक शिक्षा कटिहार म' भेलन्हि।
डीपीएस बोकारो सँ 12वीं केर परीक्षा पास करि शिल्पी बीआईटी सिंदरी म' केमिकल इंजीनियरिंग म' स्नातक केर डिग्री लेलिह आर ओएनजीसी म' बतौर अभियंता शिल्पी केर चयन भेलन्हि।
एहिसेँ पहिने शिल्पी के भाई सौरभ आनंद 2008 म' सेना म' चयनित भ' राष्ट्रपति सँ पुरस्कार प्राप्त क' चुकल छैथ। आब शिल्पी केर एहि उपलब्धि पर हुनकर पिता वाईएन तिवारी आर माता रेणु तिवारी समेत परिजन व कटिहारवासी गौरवान्वित छैथ।
अपने क' बता दी, टेरिटोरियल आर्मी यानी प्रादेशिक सेना क' देश म' जरूरत पड़ला पर रक्षा काज म' लगाओल जायत अछि।


text:
पटना। तीनदिवसीय पटना फिल्म समारोह राजधानी मे 25 दिसंबर स आयोजित कएल जाएत। एहि समारोह मे कुल 18 टा सिनेमा क प्रदर्शन होएत, जाहि मे गिरीश कसरवालीक गुलाबी टॉकिज, ऋतिक घटक क कोमल गंधार आ सत्यजीत रे क सद्गति प्रमुख अछि। महोत्सवक उद्घाटन गिरीश कसरवालीक उद्बोधन स होएत।
सर्वाधिकार सुरक्षित। इसमाद डॉट कॉम मे प्रकाशित सभटा रचना आ आर्काइवक सर्वाधिकार रचनाकार आ संग्रहकर्त्ता लग सुरक्षित अछि। रचना क अनुवाद आ पुन: प्रकाशन वा आर्काइव क उपयोग लेल इ-समाद डॉट कॉम प्रबंधन क अनुमति आवश्यक। प्रबंधक- छवि झा, संपादक- कुमुद सिंह, राजनीतिक संपादक- प्रीतिलता मल्लिक, समाचार संपादक- नीलू कुमारी। वेवसाइट क डिजाइन आ संचालन - जया झा।
हमरा स संपर्क: esamaad@gmail.com


text: पटना। अलग-अलग राज्य स अबै वाला पर्यटक कए लेल बिहार मे एयर टैक्सी सेवा शुरू कएल जाइत। एहि सेवा क तहत राज्य भरि मे बौद्घ स्थलक सैर कराउल जाइत। एकर जानकारी पर्यटन विभाग क एक टा अधिकारी देलाह। एहि सेवा क माध्यम स बिहार बौद्घ स्थल कए एक लिंक मे जोड़ल जाइत। राज्य क पर्यटन विभाग क प्रमुख सचिव रश्मि वर्मा कहलथि जे इ व्यवस्था अगिला साल स शुरू भ जाइत। वर्मा कहलथि जे बिहार मे विदेशी पाहुनक बढ़ैत संख्या क देखैत इ परियोजना शुरू कएल जा रहल अछि संगहि पर्यटन स्थल क सुविधा मे सेहो वृद्घि कएल जा रहल अछि। वर्मा कहलथि जे पर्यटन विभाग एहि योजना लेल पवन हंस क संग एक टा सहमति पत्र पर हस्ताक्षर करत। एहि योजना क तहत बोध गया, नालंदा, वैशाली, मोतीहारी, भागलपुर आ किछु आओर स्थल जोड़ल जाएत। एकटा सरकारी रिपोर्ट क अनुसार 3,56,446 विदेशी पर्यटक क 2008-09 मे बिहार क दौरा केलथि। जखन कि वर्ष 2007-08 मे इ आंकड़ा 1,77,362 छल। वर्ष 2006-07 मे त 94,446 स कम रहल छल, जखन कि 2005-06 मे 63,301 विदेशी पाहुन बिहार भ्रमण पर आइल छला।


text:
कार्यक्रम क' संबोधित करैत मुख्य अतिथि सह इग्नू क्षेत्रीय निदेशक डॉ शंभूशरण सिंह कहला कि गुरूदेव रविंद्रनाथ टैगोर जखन मृत्यु शैय्या पर छलाह तेँ हुनक आँखि सँ नोर बहैत छलैन। इ देखि लग मेँ ठाढ़ मूर्तिकार एहि केँ कारण पुछलन्हि कहला कि इश्वर केँ ज्ञानरूपी सागर सँ हमरा बस बाल्टी भरी ज्ञान हासिल भ' सकल एहि केर अफसोस अछि।
डॉ शंभूशरण सिंह छात्र सभ क' लक्ष्य केर अनुरूप काज करबाक सलाह देलन्हि। बिना अर्थ व काज केँ जीवन व्यर्थ अछि, संगहि धर्म व मोक्ष क' नै बिसरबाक चाहि। आगा ओ कहला कि शिक्षा केँ आरंभ उपनिषद काल सँ भेल छल, जता गुरूजन अपना क' ब्रह्म आर छात्र सभ क' सेहो ब्रह्म केर संज्ञा देलन्हि। शिक्षा केर मूल उद्देश्य स्वयं केर प्रकाश सँ जग क' प्रकाशित करब अछि आर स्वयं क' जागृत करि जीवन म' सफल होयबाक अछि।
कार्यक्रम केर अध्यक्षता करैत प्राचार्य डॉ श्री यादव महाविद्यालय केर इग्नू केंद्र पर छात्र-छात्रा सभ क' भेटै बला सुविधा व इग्नू के काजक विस्तार सँ जानकारी देलन्हि। एमएलटी कॉलेज अध्ययन केंद्र के समन्वयक डॉ. शिशिर कुमार सिंह इग्नू केर चर्चा करैत कहला कि इग्नू केर शिक्षण पद्धति परम्परागत विश्वविद्यालय केर शिक्षण पद्धति सँ अलग अछि।
एहि मौका पर एसएनएस कॉलेज प्राचार्य डॉ केएस ओझा, रमेश झा महिला कॉलेज की प्राचर्या डॉ रेणु सिंह, बीएड कॉलेज के प्राचार्य डॉ राणा जयराम सिंह, डॉ ज्योतिवर्धन, डॉ राजकुमार सिंह, डॉ डीएन साह, डॉ अनमोल झा, डॉ एके ठाकुर, डॉ सुशील कुमार, डॉ सुप्रिया सिन्हा आदि उपस्थित छलाह।


text:
मधेपुरा। 10 जनवरी। जिला के आलमनगर प्रखंडक गंगापुर पंचायत के ग्रामीण सभ समाहरणालय द्वार पर जन वितरण प्रणाली विक्रेता सोती राय केर खिलाफ प्रदर्शन केलन्हि। ग्रामीण सभ जिला पदाधिकारी क' आवेदन द' दुकानदार पर आरोप लगेलन्हि अछि कि खाद्यान्न सामग्री मे गेहूं चावल आर केरोसिन तेल वितरण करबामे मनमानी कायल जायत अछि।
लाभुक कूपन ल' सामग्री लेबा जायत छैथ तेँ हुनका संग माईरपीट आर गाली गलौज कायल जायत अछि। नवंबर माह से खाद्यान्न नहि भेटबाक कारण परिवार मे भूखमारी केर समस्या उत्पन्न भ' गेल अछि। एहि समस्या केर सूचना प्रखंड आपूर्ति पदाधिकारी आलमनगर क' सेहो देल गेल मुदा एखन धरी कउनु कार्रवाई नहि कायल गेल अछि। जहिसे साफ अछि कि आपूर्ति पदाधिकारी केर मिली भगत से जन वितरण प्रणाली खाद्यान्न केर कालाबाजारी क' रहल छैथ। ग्रामीण सभ जिलाधिकारी से मांग केलन्हि कि जांच करि कार्रवाई कायल जाय। प्रदर्शन मे शंकर राम, सुनिता देवी, दिनेश मंडल, श्रीदेव पासवान, माला देवी, अमरजीत पासवान, जामुन ऋषिदेव, जब्बार अली सहित बहुत रास संख्या मे ग्रामीण सभ शामिल छलाह।


text:
बुधवार, 22 फ़रवरी 2012
मैथिली मातृभाषा लेल विचार गोष्ठी -
pravin Narayan Choudhary
मैथिली मातृभाषा लेल विचार गोष्ठी - अवसर ‘अन्तर्राष्ट्रीय मातृभाषा दिवस’ याने २१ फरबरी - २०१२
"युनेस्को द्वारा एहि दिवसके मनाबय पाछू सुन्दर माहात्म्य यैह जे बांग्लादेश के निर्माण मातृभाषा लेल खूनी आन्दोलन आ संघर्ष उपरान्त भेल - प्राकृतिक स्वरूप पर बनावटी बोझ केकरहु नहि पसिन्न पड़ैत छैक, जेना पूर्वी पाकिस्तानमें बंगला मातृभाषा ऊपर उर्दु के बोझ - अरबी के बोझ केवल इस्लाम धर्म के अनुसरणके क्रममें मान्य नहि भेल आ फलस्वरूप लोक संघर्ष कयलक आ १९७१ में युद्ध तक भेल आ तदोपरान्त बांग्लादेश के सृजन भेल।"
मैथिल संग सेहो किछु एहने दमन भऽ रहल छन्हि। क्रमशः चिन्ता बढय लागल छैक। समृद्ध इतिहास आ साहित्यके रहैत मैथिली भाषा हासिया पर जा रहल छैक। दोषी के - दोषी के - लोक चीख-पुकार आ हो-हल्ला मचा रहल छथि। केओ फल्लाँ जाइत चौपट केलक तऽ फल्लाँ एकरा पौतीमें मुनलक आदि कहैत एक-दोसर पर भाला-बरछी तानय लागल छथि; केओ राज्य-पक्षके जिम्मेदार मानैत छथि, केओ किछु तऽ केओ किछु। अफरातफरी मचल जा रहल अछि। मनुष्य अपन गलती जल्दी नहि देखैत छैक - कहबी छैक जे अपन टेटर नहि सुझैत छैक। आत्मालोचना केवल ऋषि-संत तक रहि गेलैक अछि। जनकल्याण कयनिहार लोक अक्सर आत्मालोचना करैत नवनिर्माण लेल गलतीके सुधार करैत आगू बढैत छथि। केवल गुँहाकिच्ची कयला सँ बात सम्हरैत कम छैक, बिगड़ैत अवश्य छैक। राजनीति आइ गन्दगीके पर्यायवाची केवल एहि लेल बनल छैक जे लोक दोसरके विश्वास जीतय लेल कम बल्कि तोड़य लेल आ मानमर्दन लेल मात्र प्रयोग करैत छैक। बोली-भाषणमें बड़ पैघ-पैघ बात करैत छैक, मुदा सभटा लेल दोसरेके दोषी मानैत छैक आ अपन दोष - अपन प्रतिबद्धता - अपन श्रेष्ठ प्रदर्शन आदि लेल मुँहपर माछी भिनैक उठैत छैक। ततबा अन्तर्विरोध आ दोषारोपण होइत छैक जे योगदान देनिहार के सेहो हृदयाघातकारी होइत छैक। अरे भाइ! दम छौ तऽ कऽ के देखा। दम छौ तऽ जोड़ि के देखा। खाली दोषारोपण? एहि तरहक वार्तालाप - आलाप-प्रलाप के त्याग करब बहुत जरुरी छैक। हम सीधा कहय चाहब जे कोनो दोष यदि विशेष जातिके छैक तऽ अपन योगदान कि सेहो बाजब जरुरी। यदि केकरो में कोनो कमजोरी देखलियैक तऽ स्वयं सम्हारय लेल कि कदम उठेलहुँ से जाहिर करब जरुरी। यदि जातीयता के बात करैत भाषा के पछरैत देखैत छी तऽ जातिय सौहार्द्र लेल आइ धैर कि कयलहुँ से जगजाहिर होयब बेसी जरुरी। दोष नहि छैक वा नहि हेतैक हम ताहिपर किनकहु नहि रोकि रहल छी चर्चा करय सँ, लेकिन दोष मात्र आंगूरपर गानब आ सकारात्मकता हेतु जे करनी कयलहुँ से नहि बतायब तखन अहाँ स्वयं दोषी छी। अहाँ अपन टेटर नहि देखैत खाली योगदान कयला उपरान्त नून-चीनी कय रहल छी। सावधान मैथिल! बहुत खंडी बनलहुँ। घरके तहस-नहस कयलहुँ। दोसरके योगदान के मूल्य बुझू। करनी शून्ना आ बाजब दून्ना - छोड़ू एहि प्रवृत्तिकेँ। धन्यवाद दियौक ओहि योगदानकर्ताकेँ जे अहाँक मातृभाषा के समुद्र सऽ बेसी गहिंर बनौलक। हर बातमें खाली छिद्रान्वेषी बनब एहि प्रवृत्तिके त्याग अहाँलेल एकदम जरुरी अछि। वरना अहाँ के तीक्ष्ण बौद्धिक क्षमता रहैत धोबीके कुकूर जेकाँ बिना घर ओ घाटके बीच मझधार अहाँ फँसल त्राहि-त्राहि करब आ ईश्वरके सेहो अहाँपर दया नहि औतैन। फेर सीताजी नहि अवतार लेती अहाँके धरासँ। स्मरण करू - जनकजी ओहिना नहि प्रण कयने छलाह जे हिनक विवाह एहेन पुरुष संग करायब जे ताहि शिवधनुष जेकरा सियाजी सहजरूपें बायाँ हाथ सँ उठाके पिता जनकलेल पूजा करै सऽ पहिने गाय-गोबर सऽ नीप देने छलीह। जगाउ अपन आत्मसम्मान के। सिखाउ अपन संतानके - मैथिली संग प्रेम करू - राजनीतिके शिकार जुनि बनू। ई जातीयताके बात कय के अहाँके मौलिक अधिकार हनन करय लेल केकरहु सहज अधिकार प्रदान नहि करू। भाषा आ भाषिका एक-दोसरक सम्पूरक होइछ। केओ बहुत सुसंस्कृत भाषण करैछ, केओ ततेक वैयाकरणीय नहि रहैछ। लेकिन सत्य तऽ यैह छैक ने जे कोनो भाषाके सम्पन्नता साहित्य सँ होइछ, साहित्य के दू प्रमुख स्तम्भ व्याकरण आ शब्दकोष होइत छैक। जे जतेक प्रखर से ततेक सम्पन्न! एहिमें जाति के कोनो बाधा कदापि नहि। बेशक जे अगड़ा छैक ओ अगड़ा स्वभावके कारण आगू भागैत छैक। एहि में ईर्ष्या नहि, बल्कि अनुकरण आ अपन कमजोरी संग संघर्ष करब एहि लेल प्रेरणा के संचरण करू। झगरलगौन काज कम करैछ आ झगरा लगा के अपन बन्दरबाँट करयमें लागैछ।
मैथिली भाषा के प्रवर्धन में व्यवसायीकरण के आवश्यकता देखि रहल छी। भारतमें संघ लोकसेवा आयोगमें मैथिली विषय के चुनाव करैत अमैथिल सहजरूपेण प्रशासक बनैत छथि। मैथिलीके पोषण एना भऽ रहल छैक। विभिन्न प्रकाशन सँ मैथिली लेखनके प्रकाशन भऽ रहल छैक, लेखकके मात्रामें वृद्धि एना भऽ रहल छैक। धिया-पुताकेँ भारी सऽ भारी शास्त्रोपदेश-पठन-पाठन अपन मातृभाषामें अत्यन्त सहज आ दीर्घकाल लेल हितकारी होइछ - एना मैथिली प्रति आकर्षण मैथिल में होयब स्वाभाविक छैक। मैथिलीभाषामें यदि मिडिया कार्यरत हेतैक - ५००-१००० लोककेँ प्रत्यक्ष-अप्रत्यक्ष रोजगार प्राप्त हेतैक, मैथिलीके पोषण आ मिडिया-विकास एना संभव हेतैक। अपन संस्कृति प्रति लोकमें जागरुकता आ संवरण हेतु प्रयास आ प्रदर्शन हेतैक, मैथिली एना आगू बढतैक। मैथिली फिल्म, मैथिली गीत, मैथिली पारंपरिक गायन-संगीत आदिके व्यवसायीकरणमें अपन हिस्साके योगदान देबैक तखन मैथिली के बढय सऽ केओ नहि रोकि सकैत छैक। आन संग देक्सीमें आन्दोलन करयलेल पाछू रहैय सऽ बहुत नीक छैक जे अपन मातृभाषा प्रति एक सटीक नीति बनबैत राज्य द्वारा उपेक्षा विरुद्ध संघर्ष करब - हिंसा व अहिंसा के तर्कबुद्धि सँ दूर केवल जायज लेल लड़बाक प्रवृत्ति आनब तखन मैथिलीके संवर्धन हेतैक, सम्मान भेटतैक। अतः मातृभाषा के सम्मान सभके लेल छैक, एहिमें केकरो ऊपर दोषारोपण करब आ अपन कर्म करयमें पाछू पड़ब साक्षात् बेईमानी थिकैक, एहि बात केँ मनन करब।
राजविराजमें जल्दिये राष्ट्रीय सम्मेलन हेतैक आ एहिठामसँ मैथिली के समुचित सम्मान लेल आ आपसी एकताक लेल बिगुल बजतैक। एकर अपूर्व सफलता लेल शुभकामना देल जाउ|
कोई टिप्पणी नहीं:
सदस्यता लें टिप्पणियाँ भेजें (Atom)